Avis juridique important

|

52004PC0598

Πρόταση απόφασης του Συμβουλίου που επιτρέπει στη Γαλλία και την Ιταλία να εφαρμόσουν μέτρο παρέκκλισης από το άρθρο 3 παράγραφος 1 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών  /* COM/2004/0598 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που επιτρέπει στη Γαλλία και την Ιταλία να εφαρμόσουν μέτρο παρέκκλισης από το άρθρο 3 παράγραφος 1 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Σύμφωνα με το άρθρο 27 της έκτης οδηγίας του Συμβουλίου της 17ης Mαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση, [1] το Συμβούλιο, αποφασίζοντας ομόφωνα μετά από πρόταση της Επιτροπής, δύναται να επιτρέπει σε κάθε κράτος μέλος τη λήψη ειδικών μέτρων παρέκκλισης από τις διατάξεις της εν λόγω οδηγίας, με σκοπό την απλοποίηση της διαδικασίας είσπραξης του φόρου ή την αποτροπή ορισμένων περιπτώσεων φοροδιαφυγής ή φοροαποφυγής.[1]   ΕΕ L 145, 13.6.1977, σ. 1. Οδηγία όπως τροποποιήθηκε τελευταία με την οδηγία 2004/15/ΕΚ (ΕΕ L 52 της 21.02.2004, σ. 61).2. Με αίτηση που υποβλήθηκε στην Επιτροπή και παραλήφθηκε από τη Γενική Γραμματεία της Επιτροπής στις 24.03.2004, η γαλλική και η ιταλική κυβέρνηση ζήτησαν άδεια παρέκκλισης από το άρθρο 3 της οδηγίας 77/388/EΟΚ.3. Σύμφωνα με το άρθρο 27 παράγραφος 2 της έκτης οδηγίας, η Επιτροπή ενημέρωσε τα άλλα κράτη μέλη, με επιστολή της 01.06.2004, σχετικά με την αίτηση που υπέβαλαν η γαλλική και η ιταλική κυβέρνηση, ενώ με επιστολή της 03.06.2004 η Επιτροπή κοινοποίησε στη Γαλλία και στην Ιταλία ότι είχε στη διάθεσή της όλες τις πληροφορίες που θεωρούσε απαραίτητες για την έγκριση της αίτησης.4. Μεταξύ της Γαλλίας και της Ιταλίας υπάρχουν δύο σήραγγες: η σήραγγα του Λευκού Όρους και η σήραγγα του Frιjus. Τα σύνορα μεταξύ των δύο κρατών βρίσκονται εντός των σηράγγων, αλλά θα ήταν από πρακτική άποψη δυσχερής η είσπραξη των διοδίων στο εσωτερικό των σηράγγων αυτών. Το σημερινό άρθρο 3 παράγραφος 1 πρώτη περίπτωση της οδηγίας 77/388/EΟΚ ορίζει ότι "... ως "έδαφος του κράτους μέλους" νοείται το εσωτερικό της χώρας...". Συνεπώς, σύμφωνα με τους ισχύοντες κανόνες, το φορολογητέο ποσό των διοδίων πρέπει να καθορίζεται με βάση το μήκος της σήραγγας το οποίο ανήκει σε κάθε κράτος. Δεδομένου ότι η τοποθέτηση διοδίων στην είσοδο και έξοδο κάθε σήραγγας, ώστε κάθε κράτος μέλος να εισπράττει το μερίδιο διοδίων που του αναλογεί, θα ήταν δαπανηρή και θα δυσχέραινε την ομαλή διέλευση των οχημάτων, τα διόδια εισπράττονται συνολικά στην είσοδο της σήραγγας. Κάθε διαδρομή μέσω της σήραγγας πρέπει να τιμολογείται με δύο διόδια και με δύο διαφορετικούς συντελεστές ΦΠΑ: έναν για το γαλλικό και έναν για το ιταλικό έδαφος. Επιπλέον, το φορολογητέο ποσό και ο ΦΠΑ πρέπει εν συνεχεία να κατανέμονται μεταξύ των δύο κρατών μελών. Έτσι, η εφαρμογή του ΦΠΑ δυσχεραίνει ακόμα περισσότερο έναν ήδη περίπλοκο μηχανισμό χρηματικής αποζημίωσης που προκύπτει από την κατανομή του κόστους διαχείρισης της σήραγγας.5. Η κατάσταση που περιγράφεται ανωτέρω επιβαρύνει σε μεγάλο βαθμό τις αντίστοιχες αρμόδιες διοικήσεις και συγχρόνως συνεπάγεται υψηλό κόστος για τον φορολογούμενο. Συγκεκριμένα, ο τελευταίος βρίσκεται ενώπιον ενός τιμολογίου με δύο διαφορετικούς συντελεστές και δύο διαφορετικά φορολογητέα ποσά. Μια τέτοια κατάσταση επιβαρύνει περαιτέρω τον φορολογούμενο, ο οποίος έχει να κάνει με δύο αντί μιας διοικήσεις, όπως π.χ. στην περίπτωση αίτησης επιστροφής.6. Με την αίτηση παρέκκλισης, που υπέβαλαν η Γαλλία και η Ιταλία, ζητείται η άδεια παρέκκλισης από το άρθρο 3 της οδηγίας 77/388/EΟΚ, σχετικά με τη σήραγγα του Λευκού Όρους και τη σήραγγα του Frιjus. Τα δύο κράτη επιθυμούν, για αμφότερες τις σήραγγες, όλο το μήκος του οδοστρώματος εντός της σήραγγας να θεωρείται ως έδαφος του κράτους από το οποίο αρχίζει η διέλευση μέσω της σήραγγας πάνω στο οδόστρωμα αυτό. Έτσι, η αρμόδια γαλλική υπηρεσία θα εφαρμόζει τον γαλλικό ΦΠΑ στο σύνολο των διοδίων που αντιστοιχούν σε όλες τις διαδρομές που ξεκινούν από την πλευρά της Γαλλίας. Ο ίδιος μηχανισμός θα εφαρμόζεται από την αρμόδια ιταλική υπηρεσία σε όλες τις διαδρομές που ξεκινούν από την πλευρά της Ιταλίας. Η παρέκκλιση αυτή έχει επιπτώσεις μόνο στην επιβολή των διοδίων και αποσκοπεί στην απλούστευση του τρόπου με τον οποίον υπολογίζεται και καταβάλλεται ο ΦΠΑ. Δεν έχει επιπτώσεις στο έδαφος της Ιταλίας και της Γαλλίας, το οποίο υπόκειται στον ΦΠΑ για άλλα προϊόντα.7. Το προτεινόμενο μέτρο αποσκοπεί στην επίλυση των προαναφερθέντων προβλημάτων, μέσω της απλούστευσης του μηχανισμού καταβολής του φόρου, και είναι κυρίως τεχνικού χαρακτήρα. Δεν έχει αρνητικές επιπτώσεις στους ιδίους πόρους των Κοινοτήτων ούτε στο ποσό του οφειλόμενου φόρου στο τελικό στάδιο κατανάλωσης.8. Βάσει των ανωτέρω, η Επιτροπή θεωρεί ότι η παρέκκλιση, που ζήτησαν η Ιταλία και η Γαλλία, καλύπτεται από τις προϋποθέσεις του άρθρου 27 παράγραφος 1 και, συνεπώς, πρέπει να επιτραπεί.9. Δεδομένου ότι το συγκεκριμένο ζήτημα αφορά την εδαφική οριοθέτηση για λόγους ΦΠΑ, η οποία δεν αναμένεται να τροποποιηθεί στο μέλλον, η ζητούμενη παρέκκλιση πρέπει να επιτραπεί επ'αόριστον.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που επιτρέπει στη Γαλλία και την Ιταλία να εφαρμόσουν μέτρο παρέκκλισης από το άρθρο 3 παράγραφος 1 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 227,την έκτη οδηγία (77/388/ΕΟΚ) του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση, [2] και ιδίως το άρθρο 27,[2]  ΕΕ L 145, 13.6.1977, σ. 1. Οδηγία όπως τροποποιήθηκε τελευταία με την οδηγία 2004/15/ΕΚ (ΕΕ L 52 της 21.02.2004, σ. 61).την πρόταση της Επιτροπής, [3][3]  ΕΕ C [...] [...],σ. [...]Εκτιμώντας τα εξής:(1) Σύμφωνα με το άρθρο 27 της έκτης οδηγίας του Συμβουλίου της 17ης Mαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση, [4] το Συμβούλιο, αποφασίζοντας ομόφωνα μετά από πρόταση της Επιτροπής, δύναται να επιτρέπει σε κάθε κράτος μέλος τη λήψη ειδικών μέτρων παρέκκλισης από τις διατάξεις της εν λόγω οδηγίας, με σκοπό την απλοποίηση της διαδικασίας είσπραξης του φόρου ή την αποτροπή ορισμένων περιπτώσεων φοροδιαφυγής ή φοροαποφυγής.[4]  EE L 145, 13.6.1977, σ.1. Οδηγία όπως τροποποιήθηκε τελευταία με την οδηγία 2003/92/EΚ (ΕΕ L 260, 11.10.2003, σ.8)(2) Με αίτηση που υποβλήθηκε στην Επιτροπή και παραλήφθηκε από τη Γενική Γραμματεία της Επιτροπής στις 24.03.2004, η γαλλική και η ιταλική κυβέρνηση ζήτησαν άδεια παρέκκλισης από το άρθρο 3 της οδηγίας 77/388/EΟΚ.(3) Σύμφωνα με το άρθρο 27 παράγραφος 2 της έκτης οδηγίας, η Επιτροπή ενημέρωσε τα άλλα κράτη μέλη, με επιστολή της 01.06.2004, σχετικά με την αίτηση που υπέβαλαν η γαλλική και η ιταλική κυβέρνηση, ενώ με επιστολή της 03.06.2004 η Επιτροπή κοινοποίησε στη Γαλλία και στην Ιταλία ότι είχε στη διάθεσή της όλες τις πληροφορίες που θεωρούσε απαραίτητες για την έγκριση της αίτησης.(4) Μεταξύ της Γαλλίας και της Ιταλίας υπάρχουν δύο σήραγγες: η σήραγγα του Λευκού Όρους και η σήραγγα του Frιjus. Τα σύνορα μεταξύ των δύο κρατών βρίσκονται εντός των σηράγγων, αλλά θα ήταν από πρακτική άποψη δυσχερής η είσπραξη των διοδίων στο εσωτερικό των σηράγγων αυτών. Το σημερινό άρθρο 3 παράγραφος 1 πρώτη περίπτωση της οδηγίας 77/388/EΟΚ ορίζει ότι "... ως "έδαφος του κράτους μέλους" νοείται το εσωτερικό της χώρας...". Συνεπώς, σύμφωνα με τους ισχύοντες κανόνες, το φορολογητέο ποσό των διοδίων πρέπει να καθορίζεται με βάση το μήκος της σήραγγας το οποίο ανήκει σε κάθε κράτος. Δεδομένου ότι η τοποθέτηση διοδίων στην είσοδο και έξοδο κάθε σήραγγας, ώστε κάθε κράτος μέλος να εισπράττει το μερίδιο διοδίων που του αναλογεί, θα ήταν δαπανηρή και θα δυσχέραινε την ομαλή διέλευση των οχημάτων, τα διόδια εισπράττονται συνολικά στην είσοδο της σήραγγας. Κάθε διαδρομή μέσω της σήραγγας πρέπει να τιμολογείται με δύο διόδια και δύο διαφορετικούς συντελεστές ΦΠΑ: έναν για το γαλλικό και έναν για το ιταλικό έδαφος. Επιπλέον, το φορολογητέο ποσό και ο ΦΠΑ πρέπει εν συνεχεία να κατανέμονται μεταξύ των δύο κρατών μελών. Έτσι, η εφαρμογή του ΦΠΑ δυσχεραίνει ακόμα περισσότερο έναν ήδη περίπλοκο μηχανισμό χρηματικής αποζημίωσης που προκύπτει από την κατανομή του κόστους διαχείρισης της σήραγγας.(5) Με την αίτηση παρέκκλισης, που υπέβαλαν η Γαλλία και η Ιταλία, ζητείται η άδεια παρέκκλισης από το άρθρο 3 της οδηγίας 77/388/EΟΚ, σχετικά με τη σήραγγα του Λευκού Όρους και τη σήραγγα του Frιjus.(6) Τα δύο κράτη επιθυμούν, για αμφότερες τις σήραγγες, όλο το μήκος του οδοστρώματος εντός της σήραγγας να θεωρείται ως έδαφος του κράτους από το οποίο αρχίζει η διέλευση μέσω της σήραγγας πάνω στο οδόστρωμα αυτό. Έτσι, η αρμόδια γαλλική υπηρεσία θα εφαρμόζει τον γαλλικό ΦΠΑ στο σύνολο των διοδίων που αντιστοιχούν σε όλες τις διαδρομές που ξεκινούν από την πλευρά της Γαλλίας. Ο ίδιος μηχανισμός θα εφαρμόζεται από την αρμόδια ιταλική υπηρεσία σε όλες τις διαδρομές που ξεκινούν από την πλευρά της Ιταλίας.(7) Η παρέκκλιση αυτή έχει επιπτώσεις μόνο στην επιβολή των διοδίων και αποσκοπεί στην απλούστευση του τρόπου με τον οποίον υπολογίζεται και καταβάλλεται ο ΦΠΑ. Δεν έχει επιπτώσεις στο έδαφος της Ιταλίας και της Γαλλίας, το οποίο υπόκειται στον ΦΠΑ για άλλα προϊόντα.(8) Το προτεινόμενο μέτρο αποσκοπεί στην επίλυση των προαναφερθέντων προβλημάτων, μέσω της απλούστευσης του μηχανισμού καταβολής του φόρου, και είναι κυρίως τεχνικού χαρακτήρα. Δεν έχει αρνητικές επιπτώσεις στους ιδίους πόρους των Κοινοτήτων από τον ΦΠΑ, ούτε στο ποσό του οφειλόμενου φόρου στο τελικό στάδιο κατανάλωσης.(9) Δεδομένου ότι το συγκεκριμένο ζήτημα αφορά την εδαφική οριοθέτηση για λόγους ΦΠΑ, η οποία δεν αναμένεται να τροποποιηθεί στο μέλλον, η ζητούμενη παρέκκλιση πρέπει να επιτραπεί επ'αόριστον.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση από το άρθρο 3 της οδηγίας 77/388/EΟΚ, εξουσιοδοτούνται η Γαλλία και η Ιταλία να θεωρούν το οδόστρωμα εντός της σήραγγας του Λευκού Όρους και της σήραγγας του Frιjus, για όλο του το μήκος, ως μέρος του εδάφους του κράτους μέλους από το οποίο ξεκινά κάθε διαδρομή πάνω στο οδόστρωμα αυτό.Άρθρο 2Το άρθρο 1 εφαρμόζεται μόνο στα διόδια των σηράγγων.Άρθρο 3Η παρούσα απόφαση απευθύνεται στη Γαλλία και στην Ιταλία.Βρυξέλλες,Για το ΣυμβούλιοΟ Πρόεδρος


Avis juridique important

|

51994PC0068(16)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέσπιση ειδικού προγράμματος έρευνας και τεχνολογικής ανάπτυξης (1994-1998) στον τομέα της επιμόρφωσης και της κινητικότητας των ερευνητών  /* COM/94/68 Τελικό - CNS 94/0094 */

Επίσημη Εφημερίδα αριθ. C 228 της 17/08/1994 σ. 0209

Πρόταση απόφασης του Συμβουλίου για τη θέσπιση ειδικού προγράμματος έρευνας και τεχνολογικής ανάπτυξης στον τομέα της επιμόρφωσης και της κινητικότητας των ερευνητών (1994-1998) (94/C 228/16) (Κείμενο που παρουσιάζει ενδιαφέρον για τον ΕΟΧ) COM(94) 68 τελικό - 94/0094(CNS) (Υποβλήθηκε από την Επιτροπή στις 30 Μαρτίου 1994)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 130 Θ παράγραφος 4,την πρόταση της Επιτροπής,τη γνώμη του Ευρωπαϊκού Κοινοβουλίου,τη γνώμη της Οικονομικής και Κοινωνικής Επιτροπής,Εκτιμώντας:ότι το Συμβούλιο και το Ευρωπαϊκό Κοινοβούλιο, με την απόφασή τους . . ./. . ./ΕΚ, θέσπισαν το τέταρτο πρόγραμμα-πλαίσιο κοινοτικών ενεργειών έρευνας, τεχνολογικής ανάπτυξης και επίδειξης (καλούμενων στο εξής Ε & ΤΑ) για τη χρονική περίοδο 1994-1998, στο οποίο καθορίζονται, μεταξύ άλλων, οι δραστηριότητες που πρέπει να αναληφθούν στον τομέα της επιμόρφωσης και της κινητικότητας των ερευνητών στην Κοινότητα 7 ότι η παρούσα απόφαση βασίζεται στην αιτιολόγηση που εκτίθεται στο προοίμιο της παραπάνω απόφασης 7ότι το άρθρο 130 Θ παράγραφος 3 προβλέπει ότι το πρόγραμμα-πλαίσιο εφαρμόζεται μέσω ειδικών προγραμμάτων, τα οποία εντάσσονται σε καθεμία από τις δράσεις που το απαρτίζουν 7 ότι σε κάθε ειδικό πρόγραμμα προσδιορίζεται ο τρόπος εκτέλεσής του, καθορίζεται η διάρκειά του και προβλέπονται τα μέσα που κρίνονται απαραίτητα 7ότι το παρόν πρόγραμμα θα υλοποιηθεί κυρίως με ενέργειες επιμερισμένων δαπανών, συντονισμένες ενέργειες, προπαρασκευαστικά και συνοδευτικά μέτρα καθώς και μέτρα στήριξης 7ότι, σύμφωνα με το άρθρο 130 Θ παράγραφος 3, πρέπει να εκτιμηθούν τα χρηματοδοτικά μέσα που απαιτούνται για την εκτέλεση του παρόντος ειδικού προγράμματος 7 ότι, το οριστικό ποσό θα αποφασισθεί από την αρμόδια για τον προϋπολογισμό αρχή, σύμφωνα με το ποσοστό που ορίζει το πρόγραμμα-πλαίσιο.ότι η απόφαση . . ./. . ./ΕΚ (τέταρτο πρόγραμμα-πλαίσιο) προβλέπει ότι ο μέγιστος συνολικός προϋπολογισμός του τετάρτου προγράμματος-πλαισίου θα επανεξεταστεί το αργότερο στις 30 Ιουνίου 1996 με προοπτική να προσαυξηθεί 7 ότι, ως αποτέλεσμα αυτής της επανεξέτασης, ενδέχεται να αυξηθεί και το ποσό που κρίνεται αναγκαίο για την εκτέλεση του παρόντος προγράμματος 7ότι η ανάπτυξη και η αξιοποίηση των ανθρώπινων πόρων στην Κοινότητα με την επιμόρφωση και την κινητικότητα των ερευνητών αποτελεί μία από τις προτεραιότητες του τετάρτου προγράμματος-πλαισίου 7ότι η ένταση της κοινοτικής σύμπραξης με τη δικτύωση (συμπεριλαμβανομένης της αδελφοποίησης) εργαστηρίων από διαφορετικές χώρες αποτελεί ουσιώδες μέσο ενίσχυσης των βάσεων της ευρωπαϊκής έρευνας και ότι, επίσης, είναι σημαντικό να διευκολυνθεί η πρόσβαση των ευρωπαίων ερευνητών στις εγκαταστάσεις μεγάλου μεγέθους, που είναι απαραίτητες για την έρευνα υψηλής ποιότητας 7ότι οι δραστηριότητες επιμόρφωσης, δικτύωσης και παροχής συνδρομής για την πρόσβαση στις εγκαταστάσεις μεγάλου μεγέθους, απαιτούν κατάλληλα συνοδευτικά μέτρα, όπως συνέδρια και σειρές μαθημάτων, βραβεία για νέους επιστήμονες, διάδοση και αξιοποίηση των αποτελεσμάτων των ερευνητικών εργασιών ή διαβουλεύσεις με κορυφαίους ευρωπαίους επιστήμονες και τους εκπροσώπους της βιομηχανίας 7ότι η προαγωγή των ανθρώπινων πόρων πρέπει επίσης να συμβάλλει στην επιστημονική συνοχή της Κοινότητας, παρέχοντας στα επιστημονικά ιδρύματα και στους ερευνητές των μειονεκτικών περιφερειών επιμορφωτικές και ερευνητικές δυνατότητες, οι οποίες θα τους επιτρέψουν να φθάσουν σε επίπεδα αριστείας 7ότι το περιεχόμενο του τετάρτου προγράμματος-πλαισίου κοινοτικών ενεργειών Ε & ΤΑ καθορίστηκε με βάση την αρχή της επικουρικότητας 7 ότι στο παρόν ειδικό πρόγραμμα προσδιορίζεται το περιεχόμενο των δραστηριοτήτων που πρέπει να αναληφθούν σύμφωνα με την αρχή αυτή στον τομέα της επιμόρφωσης και της κινητικότητας των ερευνητών στην Κοινότητα 7ότι η απόφαση . . ./. . ./ΕΚ (τέταρτο πρόγραμμα-πλαίσιο) προβλέπει ότι η κοινοτική δράση δικαιολογείται εφόσον, μεταξύ άλλων, η έρευνα συμβάλλει στην ενίσχυση της οικονομικής και κοινωνικής συνοχής της Κοινότητας καθώς και στην προώθηση της αρμονικής ανάπτυξης στο σύνολό της, χωρίς να θίγεται ο στόχος της επιστημονικής και τεχνικής ποιότητας 7 ότι το παρόν πρόγραμμα θεωρείται ότι συντελεί στην επίτευξη αυτών των στόχων 7ότι το παρόν πρόγραμμα και η εφαρμογή του θα συντελέσουν στην ενίσχυση της συνέργειας τόσο μεταξύ των δραστηριοτήτων Ε & ΤΑ που αναπτύσσουν στον τομέα της επιμόρφωσης και της κινητικότητας των ερευνητών στην Κοινότητα τα ερευνητικά κέντρα, τα πανεπιστήμια και οι επιχειρήσεις, ιδίως οι μικρομεσαίες, των κρατών μελών όσο και μεταξύ αυτών και των αντίστοιχων κοινοτικών δραστηριοτήτων Ε & ΤΑ 7ότι πρέπει να εξασφαλιστεί ο συντονισμός των δραστηριοτήτων επιμόρφωσης των ερευνητών, οι οποίες περιλαμβάνονται στα ειδικά προγράμματα της πρώτης, της δεύτερης και της τρίτης δράσης του τετάρτου προγράμματος-πλαισίου 7ότι στο παρόν ειδικό πρόγραμμα έχουν εφαρμογή οι κανόνες συμμετοχής των επιχειρήσεων, ερευνητικών κέντρων (συμπεριλαμβανομένου του ΚΚΕρ) και πανεπιστημίων καθώς και οι κανόνες για τη διάδοση των αποτελεσμάτων της έρευνας, οι οποίοι καθορίζονται με τα μέτρα που προβλέπει το άρθρο 130 Ι 7ότι, για την εφαρμογή του παρόντος προγράμματος, είναι δυνατόν να αποδειχθούν σκόπιμες, εκτός από τη σύνδεση με αυτό των χωρών που καλύπτονται από τη συμφωνία για τον Ευρωπαϊκό Οικονομικό Χώρο (ΕΟΧ), και δραστηριότητες διεθνούς συνεργασίας με άλλες τρίτες χώρες και διεθνείς οργανισμούς σύμφωνα με το άρθρο 130 Μ 7ότι η εφαρμογή του παρόντος προγράμματος περιλαμβάνει επίσης δραστηριότητες για τη διάδοση και την αξιοποίηση των αποτελεσμάτων της Ε & ΤΑ, ιδίως προς τις μικρομεσαίες επιχειρήσεις (ΜΜΕ) και, ειδικότερα, εκείνες που εδρεύουν στα κράτη μέλη ή στις περιφέρειες με τη μικρότερη συμμετοχή στο πρόγραμμα 7ότι πρέπει να εκτιμηθούν οι οικονομικές και κοινωνικές επιπτώσεις καθώς και οι ενδεχόμενοι τεχνολογικοί κίνδυνοι των δραστηριοτήτων που θα καλύψει το παρόν πρόγραμμα 7ότι πρέπει αφενός μεν να εξετάζεται διαρκώς και συστηματικώς η πρόοδος της εφαρμογής του παρόντος προγράμματος για να είναι δυνατή η προσαρμογή του, κατά περίπτωση, στις επιστημονικές και τεχνολογικές εξελίξεις στο συγκεκριμένο τομέα 7 αφετέρου δε πρέπει να διενεργηθεί σε εύθετο χρόνο ανεξάρτητη αξιολόγηση των επιτευγμάτων του προγράμματος με σκοπό να συγκεντρωθούν όλα τα στοιχεία εκτίμησης που θα είναι απαραίτητα κατά τον καθορισμό των στόχων του πέμπτου προγράμματος-πλαισίου Ε & ΤΑ 7 ότι τέλος, όταν περατωθεί το πρόγραμμα αυτό, πρέπει να διενεργηθεί η τελική αξιολόγηση των αποτελεσμάτων του σε σχέση με τους στόχους που καθορίζονται στην παρούσα απόφαση 7ότι το ΚΚΕρ δύναται να συμμετάσχει στις έμμεσες ενέργειες που καλύπτονται από το παρόν πρόγραμμα 7ότι ζητήθηκε σχετικά η γνώμη της Επιτροπής Επιστημονικής και Τεχνικής Έρευνας (Crest),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Θεσπίζεται ειδικό πρόγραμμα έρευνας και τεχνολογικής ανάπτυξης στον τομέα της επιμόρφωσης και της κινητικότητας των ερευνητών στην Κοινότητα για τη χρονική περίοδο από (ημερομηνία έγκρισης του παρόντος προγράμματος) έως 31 Δεκεμβρίου 1998, το οποίο ορίζεται στο παράρτημα Ι.Άρθρο 21. Το ποσό που κρίνεται αναγκαίο για την εκτέλεση του προγράμματος ανέρχεται σε 744 εκατ. Ecu, συμπεριλαμβανομένου ποσοστού 5,6 % για τις δαπάνες προσωπικού και διοικητικής λειτουργίας.2. Στο παράρτημα ΙΙ παρατίθεται ενδεικτική κατανομή του ποσού αυτού.3. Το προαναφερόμενο ποσό, που κρίνεται αναγκαίο για την εκτέλεση του προγράμματος, ενδέχεται να αυξηθεί ως αποτέλεσμα της απόφασης που αναφέρεται στο άρθρο 1 παράγραφος 3 της απόφασης . . ./. . ./ΕΚ (τέταρτο πρόγραμμα-πλαίσιο) και σύμφωνα με αυτήν.4. Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή σύμφωνα με το ποσοστό που έχει καθοριστεί από το πρόγραμμα-πλαίσιο.Άρθρο 3Οι λεπτομέρειες της εκτέλεσης του παρόντος προγράμματος, πλην των αναφερομένων στο άρθρο 5, προσδιορίζονται στο παράρτημα ΙΙΙ.Άρθρο 41. Η Επιτροπή, επικουρούμενη καταλλήλως από ανεξάρτητους εξωτερικούς εμπειρογνώμονες, εξετάζει διαρκώς και κατά τρόπο συστηματικό την πρόοδο της εφαρμογής του παρόντος προγράμματος σε σχέση με τους στόχους που αναφέρονται στο παράρτημα Ι. Εκτιμά συγκεκριμένα κατά πόσον οι στόχοι, οι προτεραιότητες και τα χρηματοδοτικά μέσα ακολουθούν πάντοτε την εξέλιξη της κατάστασης. Με βάση τα αποτελέσματα αυτής της εξέτασης, υποβάλλει ενδεχομένως προτάσεις για την προσαρμογή ή τη συμπλήρωση αυτού του προγράμματος.2. Ως συμβολή στη γενική αξιολόγηση των κοινοτικών δραστηριοτήτων που προβλέπονται στο άρθρο 4 παράγραφος 2 της απόφασης για τη θέσπιση του τετάρτου προγράμματος-πλαισίου, η Επιτροπή αναθέτει, σε εύθετο χρόνο, σε ανεξάρτητους εμπειρογνώμονες να αξιολογήσουν τις δραστηριότητες που έχουν αναληφεί στους τομείς τους οποίους καλύπτει άμεσα το παρόν πρόγραμμα, καθώς και τη διαχείρισή τους κατά την πενταετία που έχει προηγηθεί της αξιολόγησης αυτής.3. Μετά τη λήξη του παρόντος προγράμματος, η Επιτροπή αναθέτει σε ανεξάρτητους εμπειρογνώμονες την τελική αξιολόγηση των αποτελεσμάτων του σε σχέση με τους στόχους που καθορίζονται στο παράρτημα ΙΙΙ του τετάρτου προγράμματος-πλαισίου και στο παράρτημα Ι της παρούσας απόφασης. Η έκθεση τελικής αξιολόγησης διαβιβάζεται στο Συμβούλιο, στο Ευρωπαϊκό Κοινοβούλιο και την Οικονομική και Κοινωνική Επιτροπή.Άρθρο 51. Η Επιτροπή καταρτίζει πρόγραμμα εργασιών σύμφωνα με τους στόχους που αναφέρονται στο παράρτημα Ι και το αναπροσαρμόζει κατά περίπτωση. Στο εν λόγω πρόγραμμα καθορίζονται λεπτομερώς οι επιστημονικοί και τεχνολογικοί στόχοι και προσδιορίζονται τα στάδια εφαρμογής του ειδικού προγράμματος καθώς και η προβλεπόμενη χρηματοδότηση για κάθε μέσο εκτέλεσης.2. Η Επιτροπή καταρτίζει προκηρύξεις για την υποβολή προτάσεων έργων με βάση το πρόγραμμα εργασιών.Άρθρο 61. Υπεύθυνη για την εκτέλεση του προγράμματος είναι η Επιτροπή.2. Στις περιπτώσεις που προβλέπονται στο άρθρο 7 παράγραφος 1, η Επιτροπή επικουρείται από επιτροπή, την οποία αποτελούν αντιπρόσωποι των κρατών μελών με πρόεδρο τον αντιπρόσωπο της Επιτροπής.Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή γνωμοδοτεί επί του σχεδίου αυτού εντός προθεσμίας που δύναται να ορίσει ο πρόεδρος ανάλογα με τον επείγοντα χαρακτήρα του θέματος.Αποφασίζει με την πλειοψηφία που προβλέπεται στο άρθρο 148 παράγραφος 2 της Συνθήκης για την έκδοση των αποφάσεων, τις οποίες καλείται να λάβει το Συμβούλιο βάσει προτάσεως της Επιτροπής. Κατά την ψηφοφορία στην επιτροπή, οι ψήφοι των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.Η Επιτροπή θεσπίζει τα σχεδιαζόμενα μέτρα, όταν αυτά είναι σύμφωνα με τη γνώμη της επιτροπής.Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνωμοδότησης, η Επιτροπή υποβάλλει χωρίς καθυστέρηση στο Συμβούλιο πρόταση για τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.Εάν το Συμβούλιο δεν αποφασίσει εντός προθεσμίας ενός μηνός από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.Άρθρο 71. Η διαδικασία που προβλέπεται στο άρθρο 6 παράγραφος 2 εφαρμόζεται στις ακόλουθες περιπτώσεις:- κατάρτιση και αναπροσαρμογή του προγράμματος εργασιών που αναφέρεται στο άρθρο 5 παράγραφος 1,- αξιολόγηση των δραστηριοτήτων του προγράμματος και του προβλεπόμενου ποσού της χρηματοδοτικής συνεισφοράς της Κοινότητας στα επιλεγόμενα έργα, εφόσον το ποσό αυτό υπερβαίνει τα 0,2 εκατ. Ecu,- λήψη μέτρων για την αξιολόγηση του προγράμματος,- κάθε αναπροσαρμογή της παρατιθέμενης στο παράρτημα ΙΙ ενδεικτικής κατανομής του ποσού που κρίνεται αναγκαίο, η οποία δεν έχει αποτελέσει αντικείμενο απόφασης της αρμόδιας για τον προϋπολογισμό αρχής.2. Σε κάθε συνεδρίαση της επιτροπής, η Επιτροπή την ενημερώνει σχετικά με την εξέλιξη της εφαρμογής του συνόλου του προγράμματος.Άρθρο 8Η Επιτροπή εξουσιοδοτείται, κατά την έννοια του άρθρου 228 παράγραφος 1, να αρχίσει διαπραγματεύσεις για τη σύναψη διεθνών συμφωνιών με ευρωπαϊκές τρίτες χώρες με σκοπό τη σύνδεσή τους με το σύνολο του προγράμματος ή μέρος του.Άρθρο 9Η παρούσα απόφαση απευθύνεται στα κράτη μέλη.ΠΑΡΑΡΤΗΜΑ Ι ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΠΕΡΙΕΧΟΜΕΝΟ Το παρόν ειδικό πρόγραμμα αντικατοπτρίζει απόλυτα τις κατευθύνσεις του τετάρτου προγράμματος-πλαισίου, του οποίου εφαρμόζει τα κριτήρια επιλογής και διασαφηνίζει τους επιστημονικούς και τεχνολογικούς στόχους.Το κείμενο της τέταρτης δράσης του παραρτήματος ΙΙΙ του τετάρτου προγράμματος-πλαισίου αποτελεί αναπόσπαστο μέρος του παρόντος προγράμματος.1. ΤΟ ΠΛΑΙΣΙΟ 1.1. Συμφέροντα Η καλύτερη δυνατή χρήση των ανθρωπίνων πόρων αποτελεί θεμελιώδη παράμετρο κάθε κοινωνικοοικονομικής δραστηριότητας. Το Λευκό Βιβλίο της Επιτροπής για την οικονομική ανάπτυξη, την ανταγωνιστικότητα και την απασχόληση σημειώνει ιδιαίτερα τη σημασία του επιπέδου «της επιμόρφωσης των ερευνητών, της προσαρμογής τους στις ανάγκες των τομέων σε πλήρη ανάπτυξη και του βαθμού στον οποίο το δυναμικό που αντιπροσωπεύουν αξιοποιείται» ως συνεισφορά στην ώθηση της οικονομικής ανάπτυξης, στην ενίσχυση της ανταγωνιστικότητας και την ανάπτυξη της απασχόλησης στην Κοινότητα.Παρά το ότι το ανθρώπινο κεφάλαιο που διαθέτει η Ευρώπη στον τομέα της έρευνας κατέχει υψηλή θέση παγκοσμίως, η χρήση του είναι συχνά δυσχερής και επιβραδύνεται από τις διαφορές που εξακολουθούν να υπάρχουν μεταξύ των κρατών μελών και των διαφόρων επιστημονικών ειδικοτήτων. Η ανάπτυξη των ανθρώπινων πόρων μέσω της επιμόρφωσης με έρευνα και η καλύτερη εκμετάλλευσή τους με διακρατική κινητικότητα και συνεργασία, αποτελούν απαραίτητα μέσα για την επίτευξη των γενικών στόχων του προγράμματος-πλαισίου. Στις συνθήκες αυτές είναι αναγκαίο να εξασφαλιστεί ισότητα ευκαιριών στους ερευνητές και των δύο φύλων.Για την προαγωγή της δημιουργικότητας και της καινοτομίας, είναι σκόπιμο να ενθαρρυνθούν οι προσπάθειες διακρατικής επιμόρφωσης κα συνεργασίας, τις οποίες προτείνουν αυτοβούλως οι ερευνητές (η λεγόμενη στρατηγική «από τη βάση προς την κορυφή»), χωρίς οποιαδήποτε έξωθεν επιβολή αντικειμένου εργασίας ή προκαθορισμένων στόχων. Η διάκριση μεταξύ της «στοχοθετημένης» προσέγγισης, που συναντάται στην πρώτη δράση του τετάρτου προγράμματος-πλαισίου, και αυτής της λεγόμενης «έρευνας με ελεύθερο θέμα», δεν είναι πάντοτε απλή. Πρέπει να αποτραπεί η αλληλεπικάλυψή τους (περίπτωση προτάσεων που απευθύνονται στην τέταρτη δράση και τα οποία ικανοποιούν τους ειδικούς στόχους της πρώτης δράσης) και, ταυτόχρονα, να διασφαλιστούν οι απαραίτητες σχέσεις συμπληρωματικότητας μεταξύ τους, ώστε οι ενέργειες επιμόρφωσης και κινητικότητας των κοινοτικών προγραμμάτων να συμβάλλουν στη σύνδεσης της βασικής με την εφαρμοσμένη έρευνα. Γι' αυτό το λόγο, θα εξασφαλιστεί ο συντονισμός με τις δραστηριότητες επιμόρφωσης των ειδικών προγραμμάτων της τέταρτης δράσης και με αυτές του ΚΚΕρ.Το πρόγραμμα «Επιμόρφωση και κινητικότητα των ερευνητών», χωρίς να παραβλέψει τη βασική αρχή των κοινοτικών προγραμμάτων Ε & ΤΑ για επιστημονική ποιότητα, θα συνεισφέρει σημαντικά στην κοινοτική συνοχή, μειώνοντας την απομόνωση των ερευνητών και βελτιώνοντας την επικοινωνία και το κλίμα συνεργασίας μεταξύ των ανθρώπων της ευρωπαϊκής έρευνας.Η τέταρτη δράση, που αποβλέπει στην προηγμένη επιμόρφωση στα εργαστήρια όλης της Κοινότητας, θα διατηρήσει ένα χαρακτήρα ανοικτό και θα τονώσει επίσης τη συνεργασία πανεπιστημίων-βιομηχανίας.Προκειμένου να διευκολυνθεί πλήρως η κινητικότητα των ερευνητών, πρέπει να καταβληθεί ιδιαίτερη προσπάθεια για την προσαρμογή των όρων και του τρόπου χορήγησης των κοινοτικών υποτροφιών στα εθνικά συστήματα και, πιο μακροπρόθεσμα, για το συντονισμό σε όλα τα κράτη μέλη του κοινωνικού, φορολογικού και μισθολογικού καθεστώτος αυτών των επιχορηγήσεων.1.2. Αλληλουχία και εξέλιξη της προτεινόμενης δράσης Η προτεινόμενη δράση διαδέχεται με τις αναγκαίες τροποποιήσεις το πρόγραμμα «Ανθρώπινο δυναμικό και κινητικότητα» (1992-1994) και τα παλαιότερα προγράμματα «Τόνωση» (1983-1988), Science (1988-1992), «Πρόσβαση στις εγκαταστάσεις μεγάλου μεγέθους (1989-1992) και Spes (1998-1992).Το στοιχείο της συνέχειας, απαραίτητο σε κάθε μακρόπνοη δραστηριότητα, αφορά τους στόχους (αύξηση της αποδοτικότητας της έρευνας και των υποδομών της με την επιμόρφωση, την κινητικότητα και τη συνεργασία) καθώς και τα κριτήρια της συνοχής (συνεκτίμηση των αναγκών σε ειδικευμένο επιστημονικό προσωπικό των πιο μειονεκτικών περιφερειών) και της επικουρικότητας (εκμετάλλευση της καταλυτικής δράσης που έχει η από κοινού χρήση των διασκορπισμένων στην Κοινότητα ικανοτήτων και πόρων).2. ΟΙ ΠΡΟΤΕΙΝΟΜΕΝΕΣ ΔΡΑΣΤΗΡΙΟΤΗΤΕΣ Ε & ΤΑ2.1. Γενικοί στόχοι και πεδίο δράσηςΤο πρόγραμμα αποσκοπεί στην προώθηση της ποσοτικής και ποιοτικής αύξησης των ανθρωπίνων πόρων της Κοινότητας και των συνδεδεμένων κρατών (1) με την τόνωση της επιμόρφωσης και της κινητικότητας των ερευνητών. Οι γενικοί στόχοι του είναι οι ακόλουθοι:- τόνωση της επιμόρφωσης με έρευνα και, μέσω της συνεργασίας, προώθηση της καλύτερης αξιοποίησης των ερευνητών υψηλού επιπέδου στην Κοινότητα,- βελτίωση της κινητικότητας των ευρωπαίων ερευνητών σε όλη την έκταση της Κοινότητας με ενθάρρυνση της διεπιστημονικής κινητικότητας καθώς και της κινητικότητας μεταξύ των πανεπιστημίων, των ερευνητικών ιδρυμάτων και της βιομηχανίας, πράγμα που επιτρέπει την καλύτερη εκμετάλλευση του ερευνητικού δυναμικού στις διάφορες ειδικότητες,- προώθηση, π.χ., με τη βοήθεια δικτύων, της διακρατικής συνεργασίας στην άσκηση ερευνητικών δραστηριοτήτων, τις οποίες προτείνουν οι ίδιοι οι επιστήμονες και οι οποίες δεν είναι δυνατόν να χρηματοδοτηθούν βάσει της πρώτης δράσης,- διευκόλυνση της πρόσβασης όλων των ευρωπαίων ερευνητών στις υπάρχουσες εγκαταστάσεις μεγάλου μεγέθους, που είναι απαραίτητες για την έρευνα υψηλής ποιότητας,- βελτίωση της επιστημονικής και τεχνολογικής συνοχής της Κοινότητας και συμβολή στην επίτευξη ενός επιπέδου γενικής αριστείας, με την παροχή ερευνητικών δυνατοτήτων στα επιστημονικά ιδρύματα και στους ερευνητές όλων των περιφερειών της. Όπως και στην περίπτωση του προγράμματος «Ανθρώπινο κεφάλαιο και κινητικότητα» (1992-1994), θα ενθαρρυνθεί και θα ενισχυθεί οικονομικά η επιστροφή των ερευνητών των μειονεκτικών περιφερειών στην περιφέρεια καταγωγής τους.Η δράση αυτή πρέπει να καλύψει τις θετικές και φυσικές επιστήμες, τις οικονομικές και διαχειριστικές επιστήμες καθώς και τις κοινωνικές και θεωρητικές επιστήμες που συμβάλλουν στην επίτευξη των στόχων της Κοινότητας στον τομέα της έρευνας και της τεχνολογικής ανάπτυξης και επίδειξης.2.2. Ειδικές δραστηριότητες Το πρόγραμμα υποδιαιρείται σε τρία αλληλεξαρτώμενα πεδία (ερευνητικά δίκτυα, πρόσβαση στις εγκαταστάσεις μεγάλου μεγέθους, επιμόρφωση με έρευνα), στα οποία προστίθεται μία δραστηριότητα εφαρμογής συνοδευτικών μέτρων με σκοπό να βελτιωθεί η επικοινωνία των ερευνητών μεταξύ τους και με τη βιομηχανία, να ενθαρρυνθούν οι νέοι επιστήμονες και να γίνουν γνωστά τα αποτελέσματα και οι επιτυχίες του προγράμματος.2.2.1. Ερευνητικά δίκτυα Τα δίκτυα θα επιτρέψουν στους ερευνητές του μεγαλύτερου δυνατού αριθμού χωρών να συνενώσουν τις προσπάθειές τους σε «Ευρωπαϊκά εργαστήρια χωρίς τοίχους», συγκροτώντας κατ' αυτό τον τρόπο ομάδες ικανές να διεξάγουν έρευνα υψηλού επιπέδου. Οι περιορισμένου σκοπού ενώσεις εργαστηρίων από διαφορετικές χώρες (συμπεριλαμβανομένων των αδελφοποιήσεων) θα είναι επίσης δυνατόν να ενισχυθούν οικονομικά, εφόσον θεωρηθούν ως αφετηρία ενός μεταγενέστερου, πιο εκτεταμένου δικτύου.Θα χορηγηθούν επιδοτήσεις για να υποβοηθήσουν τις συναντήσεις μεταξύ των ερευνητών, τη διεξαγωγή κοινών πειραμάτων, την ανταλλαγή αποτελεσμάτων, την ενίσχυση του προσωπικού των ερευνητικών ομάδων με προσωρινή πρόσληψη επιστημόνων (κατά προτίμηση προερχομένων από άλλες χώρες πλην εκείνης της εκάστοτε ομάδας) και, σε εξαιρετικές περιπτώσεις, την κάλυψη των προσθέτων δαπανών για επιστημονικό εξοπλισμό, εφόσον αυτός είναι απαραίτητος για τη διεξαγωγή της κοινής έρευνας του δικτύου. Η μέση ετήσια επιδότηση μιας ερευνητικής ομάδας που θα μετέχει σε δίκτυο θα αντιστοιχεί συνήθως στην επιβάρυνση που συνεπάγεται ένας ερευνητής μεταδιδακτορικού επιπέδου.Έργο των δικτύων θα είναι να κατανέμουν τα ερευνητικά καθήκοντα μεταξύ των συμμετεχόντων και να τα συντονίζουν με τρόπο ώστε η συνεργασία και η επικοινωνία να είναι όσο το δυνατόν πιο ανοικτές και καρποφόρες. Όταν κρίνεται απαραίτητο, θα χρησιμοποιούνται οι πόροι και οι δυνατότητες της σύγχρονης τηλεματικής.Κάθε δίκτυο θα υποχρεούται να εξασφαλίζει σε τακτά διαστήματα τη διάδοση των κυριότερων αποτελεσμάτων της έρευνας, με την έκδοση φυλλαδίων και τη δημοσίευση συνοπτικών άρθρων. Μετά την έναρξη των εργασιών του εκάστοτε δικτύου, θα λαμβάνονται μέτρα για την αποκατάσταση τακτικού διαλόγου, κατά περίπτωση, με εργαστήρια βιομηχανιών και ιδιαίτερα ΜΜΕ, που ενδεχομένως ενδιαφέρονται να εκμεταλλευθούν τις ανακαλύψεις ή να χρηματοδοτήσουν τη συνέχιση των ερευνών με νέους στόχους. Θα καταβληθεί κάθε προσπάθεια για να συμμετάσχουν στο διάλογο αυτό οι ΜΜΕ των μειονεκτικών περιφερειών και να παρακινηθούν να συμπράξουν με διακρατικές ερευνητικές ομάδες.Η διάρκεια ζωής ενός δικτύου δεν πρέπει να είναι μικρότερη από τρία έτη.2.2.2. Πρόσβαση στις εγκαταστάσεις μεγάλου μεγέθους Η δραστηριότητα αυτή αφορά αποκλειστικά τις ερευνητικές εγκαταστάσεις μεγάλου μεγέθους, των οποίων η σπανιότητα στην Κοινότητα, το υψηλό κόστος κατασκευής και συντήρησης και η σημασία για την έρευνα δικαιολογούν απόλυτα μια ουσιαστική προσπάθεια σε κοινοτικό επίπεδο. Έχει μεγάλη σημασία για τους επιστήμονες που εργάζονται σε περιφέρειες της Κοινότητας που δεν διαθέτουν τέτοιες εγκαταστάσεις.Η κοινοτική παρέμβαση, συμπληρώνοντας τις ενέργειες που αναλαμβάνονται σε εθνικό και διεθνές επίπεδο, θα περιλάβει:- την παροχή υποστήριξης στους ερευνητές, ώστε να διευκολυνθεί η πρόσβασή τους στις εγκαταστάσεις και στα όργανα μεγάλου μεγέθους, τα οποία, ενώ σπανίζουν στην Κοινότητα, είναι απαραίτητα για την έρευνα,- ενισχύσεις για τη βελτίωση, εφόσον χρειάζεται, των εγκαταστάσεων μεγάλου μεγέθους, με σκοπό να διευρυνθεί η προσπέλασή τους από τους ερευνητές της Κοινότητας και, κατ' αυτό τον τρόπο, να προωθηθεί η καλύτερη χρήση τους.2.2.3. Επιμόρφωση με έρευνα - Υλοποίηση της δραστηριότητας επιμόρφωσης με έρευνα και τόνωση της κινητικότητας των ερευνητών σε όλους τους τομείς που καλύπτει το πρόγραμμα. Οι επιμορφωτικές περίοδοι άσκησης θα έχουν διάρκεια τριών μηνών έως τριών ετών και θα επιτρέπουν τη μετεκπαίδευση και την ειδίκευση των ευρωπαίων ερευνητών εκτός της χώρας καταγωγής τους. Όσον αφορά τη συνοχή, θα ληφθούν μέτρα, ώστε να ενθαρρυνθεί η επιστροφή στον τόπο καταγωγής τους των ερευνητών που προέρχονται από μειονεκτικές περιφέρειες και να δοθεί η δυνατότητα σε επιστήμονες υψηλού επιπέδου από τις βιομηχανικές περιφέρειες να μεταβαίνουν για παρατεταμένη παραμονή σε ερευνητικά κέντρα μειονεκτικών περιοχών.Ιδιαίτερη προσπάθεια θα καταβληθεί για την προσαρμογή του προσωπικού των επιχειρήσεων στις αλλαγές που προκύπτουν από τις τεχνολογικές εξελίξεις, θα δίνεται διαρκής προσοχή στην επιμόρφωση ερευνητών από ΜΜΕ.- Συντονισμός των επιμορφωτικών δραστηριοτήτων που καθορίζονται στα ειδικά προγράμματα της πρώτης, της δεύτερης και της τρίτης δράσης του τετάρτου προγράμματος-πλαισίου. Επιδιώκεται η παροχή συνεκτικού πλαισίου (αντιστοίχιση των ποσών των επιμορφωτικών επιχορηγήσεων με τις κατηγορίες των δικαιούχων ερευνητών, ενιαίες αρμόδιες υπηρεσίες για την παραλαβή των προτάσεων και την έγκριση των δαπανών, ομοιογενοποίηση των διαδικασιών αξιολόγησης και επιλογής . . .) στα διάφορα προγράμματα επιμόρφωσης με έρευνα, που εκτελούνται σε κοινοτικό επίπεδο, χωρίς αυτό να σημαίνει ότι θα επιβληθεί συγκεντρωτικό σύστημα, ελάχιστα προσαρμοσμένο στις ιδιαίτερες απαιτήσεις κάθε προγράμματος.- Μελέτη των συνθηκών υποδοχής των κοινοτικών επιχορηγουμένων ερευνητών. Παρατηρούνται σημαντικές διαφορές μεταξύ ορισμένων κρατών μελών ως προς το νομικό και οικονομικό (μισθολογικό, κοινωνικό και φορολογικό) καθεστώς, στο οποίο υπάγουν τις κοινοτικές επιχορηγήσεις. Θα συνεχιστεί η ανάλυση αυτών των διαφορών και θα καταβληθεί προσπάθεια για την εξομάλυνσή τους ή την προσαρμογή του καθεστώτος των κοινοτικών επιχορηγήσεων στις εθνικές ιδιομορφίες.2.2.4. Συνοδευτικά μέτρα Θα εφαρμοστούν συνοδευτικά μέτρα που θα συνεισφέρουν στους στόχους του προγράμματος, δηλαδή στην προώθηση της κινητικότητας και της επιμόρφωσης των ερευνητών. Ταυτόχρονα, τα μέτρα αυτά θα αποτελέσουν το κατάλληλο μέσο για την κυκλοφορία των πληροφοριών που αφορούν τους όρους και τις διαδικασίες συμμετοχής στις δραστηριότητες του προγράμματος καθώς και για τη διάδοση των αποτελεσμάτων του.Στα εν λόγω μέτρα συγκαταλέγονται:- η ανάπτυξη ενός συστήματος ευρωσυνεδρίων, τα οποία θα επιτρέπουν στους νέους ερευνητές να έλθουν σε επαφή με τους επιστήμονες κύρους της επιστημονικής ειδικότητάς τους,- η διοργάνωση πρακτικών μαθημάτων σε εργαστήρια ή επιχειρήσεις, τα οποία θα επιτρέπουν στους ερευνητές να εξοικειωθούν με νέες ή ελάχιστα αξιοποιημένες τεχνικές και μεθόδους. Τα μαθήματα αυτά θα διοργανώνονται, όποτε το επιτρέπουν οι περιστάσεις, στις μειονεκτικές περιφέρειες της Κοινότητας,- η καθιέρωση βραβείων για νέους επιστήμονες, που βρίσκονται στο στάδιο του προπτυχιακού φοιτητή πανεπιστημίου, καθώς και διαγωνισμού για ταλαντούχους νέους ερευνητές σε επίπεδο μέσης εκπαιδεύσεως,- η ενθάρρυνση της συμμετοχής των μειονεκτικών περιφερειών στο πρόγραμμα με τη διοργάνωση ενημερωτικών σεμιναρίων,- η δημοσίευση και η κυκλοφορία με κάθε πρόσφορο μέσο των στόχων, των διαδικασιών συμμετοχής, της έναρξης της εκτέλεσης και των αποτελεσμάτων του προγράμματος,- διαβουλεύσεις με κορυφαίους επιστήμονες της Ευρώπης και εκπροσώπους της βιομηχανίας σχετικά με την πορεία του προγράμματος και την πιθανή ανάγκη τροποποίησης της εφαρμογής ή ορισμένων από τους στόχους του,- η διοργάνωση σεμιναρίων, τα οποία θα επιτρέψουν να συζητηθεί με τους επιχορηγουμένους η επίδραση του προγράμματος στις επιστημονικές δραστηριότητες και στη σταδιοδρομία τους,- η εκτίμηση των οικονομικών και κοινωνικών επιπτώσεων καθώς και των ενδεχομένων τεχνολογικών κινδύνων των δραστηριοτήτων που θα καλύψουν το παρόν πρόγραμμα,- η τακτική αξιολόγηση, με απευθείας διαβουλεύσεις με τα κράτη μέλη, της επιτυγχανόμενης στο πλαίσιο του προγράμματος προόδου στο ζήτημα της συνοχής,- η μελέτη της δυνατότητας οργανώσεως δραστηριοτήτων επιμόρφωσης εξ αποστάσεως προσιτών στις μειονεκτικές περιοχές της Κοινότητας.(1) «Συνδεδεμένο κράτος» είναι ένα κράτος που συμμετέχει οικονομικά στο παρόν πρόγραμμα. Πρόκειται κυρίως για τα κράτη που έχουν κυρώσει τη συμφωνία για τον Ευρωπαϊκό Οικονομικό Χώρο και συνδέονται με την εφαρμογή του προγράμματος-πλαισίου.ΠΑΡΑΡΤΗΜΑ ΙΙ >ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙΙ ΤΡΟΠΟΣ ΕΚΤΕΛΕΣΗΣ ΤΟΥ ΠΡΟΓΡΑΜΜΑΤΟΣ 1. Ο τρόπος χρηματοδοτικής συνεισφοράς της Κοινότητας προβλέπεται στο παράρτημα ΙV της απόφασης για το τέταρτο πρόγραμμα-πλαίσιο.Οι λεπτομέρειες της συμμετοχής των επιχειρήσεων, των ερευνητικών κέντρων και των πανεπιστημίων καθώς και ο τρόπος διάδοσης των αποτελεσμάτων προσδιορίζονται στα μέτρα που προβλέπονται από το άρθρο 130 Ι.Κατά την εκτέλεση του παρόντος προγράμματος θα εφαρμοστούν, επί πλέον, οι ακόλουθες οδηγίες:1.1. Η συμμετοχή στο πρόγραμμα με χρηματοδοτική ενίσχυση της Κοινότητας είναι ανοικτή:α) σε όλα τα νομικά πρόσωπα που είναι εγκατεστημένα και διεξάγουν συνήθως δραστηριότητες Ε & Α- εντός της Κοινότητας, ή- εκτός τρίτης χώρας συνδεδεμένης, μερικά ή ολικά με την εφαρμογή του σχετικού προγράμματος, κατόπιν συνάψεως συμφωνίας μεταξύ της Κοινότητας και της εν λόγω τρίτης χώρας 7β) στο Κοινό Κέντρο Ερευνών.1.2. Η συμμετοχή στο πρόγραμμα, χωρίς χρηματοδοτική ενίσχυση της Κοινότητας και υπό τον όρο ότι η συμμετοχή αυτή παρουσιάζει ενδιαφέρον για την πολιτική της Κοινότητας, είναι ανοικτή:α) στα νομικά πρόσωπα τα εγκατεστημένα σε χώρα που έχει συνάψει με την Κοινότητα συμφωνία επιστημονικής και τεχνικής συνεργασίας στις δραστηριότητες που καλύπτει το πρόγραμμα και με την προϋπόθεση ότι η συμμετοχή αυτή ικανοποιεί με τους όρους της εν λόγω συμφωνίας 7β) στα νομικά πρόσωπα τα εγκατεστημένα εντός ευρωπαϊκής χώρας 7γ) στους διεθνείς ερευνητικούς οργανισμούς.1.3. Η συμμετοχή των ευρωπαϊκών διεθνών οργανισμών μπορεί να χρηματοδοτηθεί με τους ίδιους όρους όπως οι κοινοτικοί οργανισμοί σε περιπτώσεις που έχουν επαρκώς ορισθεί.1. ΕΡΕΥΝΗΤΙΚΑ ΔΙΚΤΥΑ Σ' αυτή τη δράση επιμερισμένων δαπανών θα συμμετάσχουν ερευνητικές ομάδες, οι οποίες ανήκουν σε πανεπιστήμια, ερευνητικά ιδρύματα ή βιομηχανίες και θα σχηματίσουν διακρατικά δίκτυα για την από κοινού εκτέλεση ερευνητικών έργων.Κατά κανόνα, ένα δίκτυο θα πρέπει να συνενώνει τουλάχιστον πέντε ερευνητικές ομάδες από τρεις τουλάχιστον διαφορετικές χώρες. Η διάρκεια λειτουργίας των δικτύων θα πρέπει να είναι τουλάχιστον τριετής. Παρ' όλα αυτά, θα είναι δυνατή η χρηματοδοτική ενίσχυση δικτύων με λιγότερους από πέντε συμμετόχους από διαφορετικές χώρες, συμπεριλαμβανομένων των αδελφοποιήσεων, εφόσον τα δίκτυα αυτά μπορούν να αποτελέσουν τον πυρήνα ενός ευρύτερου δικτύου. Τα τελευταία θα χρηματοδοτηθούν για μια εναρκτήρια περίοδο διετούς το πολύ διάρκειας 7 η συνέχιση της χρηματοδότησης θα εξαρτηθεί από την αύξηση του αριθμού των συμμετεχόντων σε πέντε ή περισσότερους και προερχομένους από τρεις τουλάχιστον χώρες.Τα δίκτυα που θα χρηματοδοτηθούν από την Κοινότητα θα επιλεγούν με βάση την επιστημονική τους ποιότητα, ενώ θα λαμβάνονται υπόψη η προστιθέμενη αξία, την οποία αντιπροσωπεύει η σύνδεση των ομάδων για την ευρωπαϊκή επιστήμη, και, κατά περίπτωση, η συμμετοχή της βιομηχανίας στο προτεινόμενο έργο. Χωρίς να παραβλέπεται το πρωταρχικό κριτήριο της επιστημονικής ποιότητας, θα επιδιωχθεί η σύνδεση μεταξύ καταξιωμένων ομάδων υψηλού επιπέδου και ομάδων με καλές προοπτικές που εργάζονται στις μειονεκτικές περιφέρειες.Η χρηματοδοτική συνεισφορά της Κοινότητας θα μπορεί να καλύψει το 100 % των προσθέτων δαπανών για τη σύσταση και τη διατήρηση του δικτύου (κινητικότητα, πρόσθετο προσωπικό, έξοδα έρευνας). Κατά κανόνα, δεν θα μπορεί να χρησιμοποιηθεί για την προμήθεια πάγιου εξοπλισμού ούτε για την κάλυψη δαπανών υποδομής. Ένα μέρος της κοινοτικής χρηματοδότησης των δικτύων, ωστόσο, θα μπορεί να καλύπτει δαπάνες υποδομής-εξοπλισμού, όταν πρόκειται να διευκολυνθεί η εγκατάσταση μιας νέας ερευνητικής ομάδας σε μειονεκτική περιφέρεια της Κοινότητας (1) από ερευνητή που έχει ήδη λάβει υποτροφία μεταδιδακτορικού επιπέδου στο πλαίσιο του τρέχοντος προγράμματος ή του παλαίου «Ανθρώπινο δυναμικό και κινητικότητα».2. ΕΓΚΑΤΑΣΤΑΣΕΙΣ ΜΕΓΑΛΟΥ ΜΕΓΕΘΟΥΣ Ως εγκαταστάσεις μεγάλου μεγέθους νοούνται οι εγκαταστάσεις των οποίων η σπανιότητα στην Κοινότητα, το υψηλό κόστος κατασκευής και η σημασία για την έρευνα δικαιολογούν μια ουσιαστική προσπάθεια σε κοινοτικό επίπεδο, προκειμένου να διευκολυνθεί η προσπέλασή τους από τους νέους επιστήμονες και η χρήση τους να είναι αποτελεσματικότερη. Ένα σύνολο μικρότερων και συμπληρωματικών εγκαταστάσεων, που λειτουργούν στον ίδιο χώρο, μπορεί επίσης να θεωρηθεί ως εγκατάσταση μεγάλου μεγέθους, εφόσον το εν λόγω σύνολο διαθέτει τα χαρακτηριστικά των εγκαταστάσεων μεγάλου μεγέθους που ορίζονται παραπάνω.Η επιλογή των εγκαταστάσεων που θα μπορούν να χρηματοδοτηθούν από την Κοινότητα θα βασιστεί στα ακόλουθα κριτήρια:- στις ιδιότητες των εγκαταστάσεων, ιδίως την πρωτοτυπία και το φάσμα των πειραματικών δυνατοτήτων, καθώς και στη δυναμικότητα της επιστημονικής και τεχνικής υποδομής τους και της υποδομής διοικητικής μέριμνας,- στο βαθμό του ενδιαφέροντος που έχει εκδηλωθεί εκ μέρους πιθανών νέων χρηστών,- στη σχέση κόστους-οφέλους της κοινοτικής στήριξης,- στην αξία τους για την Κοινότητα από πλευράς επιστημονικής και τεχνικής ενίσχυσης των μειονεκτικών περιφερειών.Ενέργειες επιμερισμένων δαπανών Η χρηματοδοτική ενίσχυση της Κοινότητας θα μπορεί να καλύψει το 100 % των προσθέτων δαπανών που συνεπάγεται η χρήση υφισταμένων εγκαταστάσεων από ερευνητές που δεν ανήκουν στο προσωπικό του φιλοξενούντος οργανισμού. Θα δοθεί προτεραιότητα στους νέους χρήστες και στους ερευνητές από άλλες χώρες εκτός εκείνης στην οποία βρίσκεται η εγκατάσταση. Θα επιδοτηθούν τα έξοδα μετάβασης και διαμονής των ερευνητών, το κόστος χρήσης των εγκαταστάσεων και οι δαπάνες για τη δημοσίευση και τη διάδοση των επιστημονικών αποτελεσμάτων. Οι επιδοτήσεις αυτές δεν θα μπορούν να χρησιμοποιηθούν για την προμήθεια πάγιου εξοπλισμού ούτε για την κάλυψη δαπανών υποδομής.Στις περιπτώσεις βελτίωσης των εγκαταστάσεων (π.χ., με περιφερειακό εξοπλισμό και όργανα, τεχνολογική ανάπτυξη, μελέτες σκοπιμότητας), προκειμένου να διευρυνθεί η προσπέλασή τους από τους ερευνητές και να αυξηθεί η αποτελεσματικότητά τους, η χρηματοδοτική ενίσχυση της Κοινότητας θα μπορεί να καλύψει το 100 % των προσθέτων δαπανών ή, κατά περίπτωση, το 50 % του κόστους του έργου.Συντονισμένες ενέργειες Είναι επίσης δυνατόν να χορηγηθεί χρηματοδοτική ενίσχυση για συντονισμένες ενέργειες (μελέτες, σεμινάρια, συνέδρια πρακτικής εργασίας κ.λπ.), οι οποίες, συμπληρώνοντας τις εθνικές και διεθνείς προσπάθειες, θα επιτρέψουν την καλύτερη ανταλλαγή απόψεων μεταξύ των εγκαταστάσεων μεγάλου μεγέθους και των ευρωπαίων ερευνητών σε θέματα κοινού ενδιαφέροντος.3. ΕΠΙΜΟΡΦΩΣΗ ΜΕ ΕΡΕΥΝΑ Συμμετέχουν στη δραστηριότητα αυτή αφενός οι ερευνητές που επιθυμούν να μετεκπαιδευθούν ή να ειδικευθούν εκτός της χώρας καταγωγής τους και αφετέρου τα ερευνητικά ιδρύματα που τους δέχονται.Οι ερευνητές πρέπει να είναι υπήκοοι των κρατών μελών της Κοινότητας ή συνδεδεμένου κράτους.Τα ερευνητικά ιδρύματα πρέπει να είναι νομικά πρόσωπα, να εδρεύουν στην Κοινότητα ή σε συνδεδεμένο κράτος και να είναι ικανά να εξασφαλίσουν την επιμόρφωση με έρευνα.Η δραστηριότητα αυτή θα χρηματοδοτηθεί με κοινοτικές επιχορηγήσεις επιμόρφωσης και κινητικότητας, προοριζόμενες να καλύψουν τα έξοδα διαμονής και κινητικότητας των ερευνητών καθώς και μια συνεισφορά στις δαπάνες έρευνας και διαχείρισης του εργαστηρίου υποδοχής. Η διάρκεια της περιόδου επιμόρφωσης μπορεί να κυμαίνεται από 3 μήνες έως 3 έτη.Το επιμορφωτικό πρόγραμμα καλύπτει, τόσο ως προς τη βασική όσο και ως προς την εφαρμοσμένη έρευνα, όλες τις θετικές και φυσικές επιστήμες, τις οικονομικές και διαχειριστικές επιστήμες καθώς και τις θεωρητικές και κοινωνικές επιστήμες που συμβάλλουν στην επίτευξη των κοινοτικών στόχων Ε & ΤΑ.Δικαίωμα επιχορήγησης Δικαιούνται να ζητήσουν επιχορήγηση τα άτομα που έχουν φθάσει στα ακόλουθα επίπεδα σπουδών ή σταδιοδρομίας:- μεταπτυχιακό: κάτοχοι πτυχίου ανωτάτης εκπαιδεύσεως, το οποίο χορηγείται από πανεπιστήμιο ή άλλο ανώτατο εκπαιδευτικό ίδρυμα μετά τη συμπλήρωση πανεπιστημιακών σπουδών πλήρους φοιτήσεως τουλάχιστον τετραετούς διαρκείας και παρέχει απευθείας πρόσβαση, χωρίς εξετάσεις, στην εκπόνηση διδακτορικής διατριβής,- μεταδιδακτορικό: ερευνητές που κατέχουν διδακτορικό δίπλωμα ή, ελλείψει αυτού, έχουν να επιδείξουν τετραετή τουλάχιστον ερευνητική δραστηριότητα πλήρους απασχολήσεως μετά τη λήψη πτυχίου ανωτάτης εκπαιδεύσεως, το οποίο χορηγείται μετά από σπουδές τουλάχιστον τετραετούς διαρκείας,- επίπεδο έμπειρου ερευνητή: ερευνητές που έχουν να επιδείξουν οκταετή τουλάχιστον ερευνητική δραστηριότητα πλήρους απασχολήσεως μετά τη λήψη πτυχίου ανωτάτης εκπαιδεύσεως, το οποίο χορηγείται μετά από σπουδές τουλάχιστον τετραετούς διαρκείας.Επιχορηγήσεις επανεγκατάστασης Οι επιχορηγήσεις επανεγκατάστασης απευθύνονται αποκλειστικά στους καταγόμενους από μειονεκτικές περιφέρειες ερευνητές, οι οποίοι έχουν λάβει διετή επιχορήγηση για επιμόρφωση με έρευνα. Προορίζονται να διευκολύνουν επί ένα έτος την επανένταξη του ερευνητή στην περιφέρεια καταγωγής του. Οι ερευνητές που ζητούν επιχορήγηση επανεγκατάστασης υποχρεούνται να αποδείξουν τη σχέση τους με την περιφέρεια καταγωγής τους (γέννηση ή μόνιμη διαμονή στη διάρκεια των τελευταίων ετών).Κριτήρια επιλογής - Το βιογραφικό σημείωμα του υποψηφίου,- η ερευνητική πείρα του,- το επιστημονικό ενδιαφέρον που παρουσίαζει η πρόταση,- η χρησιμότητα και το ρεαλιστικό πνεύμα της εργασίας του και- τα χαρακτηριστικά και οι ικανότητες του εργαστηρίου υποδοχής.Οι φάκελοι υποψηφιότητας πρέπει να υποβάλλονται από τους ερευνητές με τη συγκατάθεση του ιδρύματος υποδοχής, στο οποίο επιθυμούν να μετεκπαιδευθούν.Προκήρυξη υποβολής προτάσεων Η προκήρυξη υποβολής προτάσεων θα είναι διαρκώς ανοικτή σε όλη τη διάρκεια του προγράμματος.4. ΣΥΝΟΔΕΥΤΙΚΑ ΜΕΤΡΑ Τα συνοδευτικά μέτρα, που ορίζονται στο παράρτημα 1, πρέπει να συμβάλλουν στην αποδοτικότητα των δραστηριοτήτων επιμόρφωσης και κινητικότητας καθώς και στην κατάλληλη διάδοση και εκμετάλλευση στην Κοινότητα των αποτελεσμάτων του προγράμματος και της επιστημονικής έρευνας γενικότερα. Οι δραστηριότητες που θα αναληφθούν στο πλαίσιο του παρόντος προγράμματος για τη διάδοση και την αξιοποίηση των αποτελεσμάτων θα συμπληρώνουν τις αντίστοιχες δραστηριότητες της τρίτης δράσης του τετάρτου προγράμματος-πλαισίου και θα ασκηθούν σε στενό συντονισμό με αυτήν. Οι συνεργαζόμενοι σε έργα Ε & ΤΑ αποτελούν προνομιακά δίκτυα διάδοσης και αξιοποίησης των αποτελεσμάτων, τα οποία θα ενισχυθούν με δημοσιεύσεις, συνέδρια, προώθηση αποτελεσμάτων, μελέτες τεχνικοοικονομικών δυνατοτήτων κ.λπ. Για να εξασφαλιστεί η καλύτερη δυνατή εκμετάλλευση, πρέπει να ληφθούν υπόψη ευθύς εξ αρχής αλλά και κατά την παρακολούθηση των έργων Ε & ΤΑ οι παράγοντες εκείνοι που μπορούν να ευνοήσουν τη μεταγενέστερη χρήση των αποτελεσμάτων. Κατά τη διάρκεια του προγράμματος ενδέχεται να προβλεφθούν συμπληρωματικά μέτρα, με βάση πρόταση της Επιτροπής μετά από διαβουλεύσεις με τα αρμόδια όργανα και με την έγκρισή τους.Η διαδικασία επιλογής όσον αφορά τα συνοδευτικά μέτρα περιλαμβάνει μία μόνον προκήρυξη υποβολής προτάσεων, η οποία θα δημοσιευθεί όταν αρχίσει η εκτέλεση του προγράμματος και θα είναι ανοικτή σε όλη τη διάρκειά του.Κριτήρια επιλογής Αυτά είναι:- η επιστημονική και τεχνική ποιότητα της πρότασης,- η συνεισφορά της στους βασικούς στόχους και προσανατολισμούς του προγράμματος καθώς και της κοινοτικής πολιτικής Ε & ΤΑ.Χρηματοδότηση Για τα συνοδευτικά μέτρα που θα επιλεγούν θα υπογραφούν συμβάσεις μεταξύ της Επιτροπής και του ή των προτεινόντων. Οι συμβάσεις αυτές μπορούν να προβλέπουν κοινοτική χρηματοδοτική συμμετοχή σε ποσοστό έως και 100 % των αναγνωριζόμενων δαπανών.Στην περίπτωση των ευρωσυνεδρίων, το 75 % της χρηματοδοτικής συμμετοχής της Κοινότητας πρέπει να διατίθεται για τη χρηματοδότηση της συμμετοχής νέων ερευνητών. Επιτρέπεται να προβλέπεται ποσοστό 25 % κατ' ανώτατο όριο για την προπαρασκευή και τη διοργάνωση του συνεδρίου, μεταξύ άλλων για την κάλυψη των εξόδων που συνδέονται με τη συμμετοχή έμπειρων ερευνητών.(1) «Περιφέρειες στόχου 1» κατά την έννοια του κανονισμού (ΕΟΚ) αριθ. 2081/93 του Συμβουλιού (ΕΕ αριθ. L 193/19 της 31. 7. 1993, σ. 5).


Avis juridique important

|

51994PC0068(07)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέσπιση ειδικού προγράμματος έρευνας και τεχνολογικής ανάπτυξης στον τομέα των επιστημών και τεχνολογιών της θάλασσας (1994-1998)  /* COM/94/68 Τελικό - CNS 94/0085 */

Επίσημη Εφημερίδα αριθ. C 228 της 17/08/1994 σ. 0096

Πρόταση απόφασης του Συμβουλίου για τη θέσπιση ειδικού προγράμματος έρευνας και τεχνολογικής ανάπτυξης στον τομέα των επιστημών και τεχνολογιών της θάλασσας (1994-1998) (94/C 228/07) (Κείμενο που παρουσιάζει ενδιαφέρον για τον ΕΟΧ) COM(94) 68 τελικό - 94/0085(CNS)(Υποβλήθηκε από την Επιτροπή στις 30 Μαρτίου 1994)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 130 Θ παράγραφος 4,την πρόταση της Επιτροπής,τη γνώμη του Ευρωπαϊκού Κοινοβουλίου,τη γνώμη της Οικονομικής και Κοινωνικής Επιτροπής,Εκτιμώντας:ότι το Συμβούλιο και το Ευρωπαϊκό Κοινοβούλιο, με την απόφασή τους . . ./. . ./ΕΚ, θέσπισαν το τέταρτο πρόγραμμα-πλαίσιο κοινοτικών ενεργειών έρευνας, τεχνολογικής ανάπτυξης και επίδειξης (καλούμενων στο εξής Ε & ΤΑ) για τη χρονική περίοδο 1994-1998, στο οποίο καθορίζονται, μεταξύ άλλων, οι δραστηριότητες που πρέπει να αναληφθούν στον τομέα των επιστημών και τεχνολογιών της θάλασσας 7 ότι η παρούσα απόφαση βασίζεται στην αιτιολόγηση που εκτίθεται στο προοίμιο της παραπάνω απόφασης 7ότι το άρθρο 130 Θ παράγραφος 3 προβλέπει ότι το πρόγραμμα-πλαίσιο εφαρμόζεται με ειδικά προγράμματα, τα οποία εντάσσονται σε καθεμία από τις δράσεις που το απαρτίζουν 7 ότι σε κάθε ειδικό πρόγραμμα προσδιορίζεται ο τρόπος εκτέλεσής του, καθορίζεται η διάρκειά του και προβλέπονται τα μέσα που κρίνονται απαραίτητα 7ότι το παρόν πρόγραμμα μπορεί να συμβάλει αισθητά στην οικονομική ανάκαμψη, την ενίσχυση της ανταγωνιστικότητας και την απασχόληση στην Κοινότητα, όπως αναφέρει το Λευκό Βιβλίο για την «ανάπτυξη, την ανταγωνιστικότητα και την απασχόληση» (1) 7ότι το παρόν πρόγραμμα θα υλοποιηθεί κυρίως με ενέργειες επιμερισμένων δαπανών, καθώς και με συντονισμένες δράσεις, προπαρασκευαστικά και συνοδευτικά μέτρα και μέτρα στήριξης 7ότι, σύμφωνα με το άρθρο 130 Θ παράγραφος 3, πρέπει να εκτιμηθούν τα χρηματοδοτικά μέσα που απαιτούνται για την εκτέλεση του παρόντος ειδικού προγράμματος 7 ότι τα οριστικά ποσά καθορίζονται από την αρμόδια για τον προϋπολογισμό αρχή ανάλογα με τη σχετική προτεραιότητα, η οποία αποδίδεται στον τομέα που αποτελεί αντικείμενο του παρόντος προγράμματος εντός της πρώτης δράσης του τετάρτου προγράμματος-πλαισίου 7ότι η απόφαση . . ./. . ./ΕΚ (τέταρτο πρόγραμμα-πλαίσιο) προβλέπει ότι ο μέγιστος συνολικός προϋπολογισμός του τετάρτου προγράμματος-πλαισίου θα επανεξεταστεί το αργότερο στις 30 Ιουνίου 1996 με προοπτική να προσαυξηθεί 7 ότι, ως αποτέλεσμα αυτής της επανεξέτασης, ενδέχεται να αυξηθεί και το ποσό που κρίνεται αναγκαίο για την εκτέλεση του παρόντος προγράμματος 7ότι είναι αναγκαίο να προαχθεί η γνώση του θαλασσίου περιβάλλοντος και των αλληλεπιδράσεών του με τα υπόλοιπα διαμερίσματα της βιοσφαίρας, προκειμένου να προβλέπονται οι μεταβολές, όπως επίσης είναι αναγκαίο να ενισχυθεί το τεχνολογικό υπόβαθρο της ευρωπαϊκής βιομηχανίας στους τομείς της εξερεύνησης, της επιτήρησης και της βιώσιμης εκμετάλλευσης των ωκεανών που αποτελούν κληρονομιά της ανθρωπότητας 7ότι το περιεχόμενο του τετάρτου προγράμματος-πλαισίου κοινοτικών ενεργειών Ε & ΤΑ καθορίστηκε με βάση την αρχή της επικουρικότητας 7 ότι στο παρόν ειδικό πρόγραμμα προσδιορίζεται το περιεχόμενο των δραστηριοτήτων που πρέπει να αναληφθούν σύμφωνα με την αρχή αυτή στον τομέα των επιστημών και τεχνολογιών της θάλασσας 7ότι η απόφαση . . ./. . ./ΕΚ (τέταρτο πρόγραμμα-πλαίσιο) προβλέπει ότι η κοινοτική δράση δικαιολογείται εφόσον, μεταξύ άλλων, η έρευνα συμβάλλει στην ενίσχυση της οικονομικής και κοινωνικής συνοχής της Ένωσης, καθώς και στην προώθηση της αρμονικής ανάπτυξης στο σύνολό της, χωρίς να θίγεται ο στόχος της επιστημονικής και τεχνικής ποιότητας 7 ότι το παρόν πρόγραμμα θεωρείται ότι συντελεί στην επίτευξη αυτών των σκοπών 7ότι το παρόν πρόγραμμα και η υλοποίησή του συμβάλλουν στην ενίσχυση της συνέργειας τόσο μεταξύ των δραστηριοτήτων Ε & ΤΑ που αναπτύσσουν στον τομέα των επιστημών και τεχνολογιών της θάλασσας τα ερευνητικά κέντρα, τα πανεπιστήμια και οι επιχειρήσεις, ιδίως οι μικρομεσαίες, των κρατών μελών, όσο και μεταξύ αυτών και των αντίστοιχων κοινοτικών δραστηριοτήτων Ε & ΤΑ 7ότι στο παρόν ειδικό πρόγραμμα ισχύουν οι κανόνες συμμετοχής των επιχειρήσεων, ερευνητικών κέντρων (συμπεριλαμβανομένου του ΚΚΕρ) και πανεπιστημίων, καθώς και οι κανόνες για τη διάδοση των αποτελεσμάτων της έρευνας, οι οποίοι καθορίζονται με τα μέτρα που προβλέπει το άρθρο 130 Ι 7ότι, για την εφαρμογή του παρόντος προγράμματος, είναι δυνατόν να αποδειχθούν σκόπιμες, εκτός από τη σύνδεση των χωρών που καλύπτονται από τη συμφωνία για τον Ευρωπαϊκό Οικονομικό Χώρο (ΕΟΧ), και δραστηριότητες διεθνούς συνεργασίας με άλλες τρίτες χώρες και διεθνείς οργανισμούς σύμφωνα με το άρθρο 130 Μ 7ότι η εφαρμογή του παρόντος προγράμματος περιλαμβάνει επίσης δραστηριότητες για τη διάδοση και αξιοποίηση των αποτελεσμάτων της Ε & ΤΑ, ιδίως προς τις μικρομεσίες επιχειρήσεις (ΜΜΕ) και, ειδικότερα, εκείνες που εδρεύουν στα κράτη μέλη ή στις περιφέρειες με τη μικρότερη συμμετοχή στο πρόγραμμα, καθώς και δραστηριότητες για την τόνωση της κινητικότητας και επιμόρφωσης των ερευνητών, που θα αναπτυχθούν εντός του παρόντος προγράμματος και κατά το μέτρο που θα απαιτήσει η σωστή εκτέλεσή του 7ότι για την εφαρμογή του παρόντος προγράμματος είναι αναγκαίο να προβλεφθούν μέτρα με σκοπό να διευκολυνθεί η συμμετοχή των ΜΜΕ, κυρίως με τεχνολογική παρότρυνση 7ότι η βασική έρευνα στον τομέα των επιστημών και τεχνολογιών της θάλασσας πρέπει να ενθαρρυνθεί λόγω της ανάγκης που υπάρχει να καταστούν κατανοητές οι θεμελιώδεις διαδικασίες που διέπουν τις πλανητικές αλλαγές και το κλίμα 7ότι πρέπει να εκτιμηθούν οι οικονομικές και κοινωνικές επιπτώσεις, καθώς και οι ενδεχόμενοι τεχνολογικοί κίνδυνοι των δραστηριοτήτων που θα καλύψει το παρόν πρόγραμμα 7ότι πρέπει αφενός να εξετάζεται διαρκώς και συστηματικώς η πρόοδος της εφαρμογής του παρόντος προγράμματος για να είναι δυνατή ή προσαρμογή του, κατά περίπτωση, στις επιστημονικές και τεχνολογικές εξελίξεις στο συγκεκριμένο τομέα 7 αφετέρου πρέπει να διενεργηθεί σε εύθετο χρόνο ανεξάρτητη αξιολόγηση των επιτευγμάτων του προγράμματος με σκοπό να συγκεντρωθούν όλα τα στοιχεία εκτίμησης που θα είναι απαραίτητα για τον καθορισμό των στόχων του πέμπτου προγράμματος-πλαισίου Ε & ΤΑ 7 ότι, τέλος, όταν περατωθεί το πρόγραμμα αυτό, πρέπει να διενεργηθεί τελική αξιολόγηση των αποτελεσμάτων του σε σχέση με τους στόχους που καθορίζονται στην παρούσα απόφαση 7ότι το ΚΚΕρ δύναται να συμμετάσχει στις έμμεσες ενέργειες που καλύπτονται από το παρόν πρόγραμμα 7ότι το ΚΚΕρ, μέσω του δικού του προγράμματος αμέσων ενεργειών, συμβάλλει και αυτό από πλευράς του στην επίτευξη των στόχων της κοινοτικής Ε & ΤΑ στους τομείς που καλύπτονται από το παρόν πρόγραμμα 7ότι ζητήθηκε σχετικά η γνώμη της επιτροπής Επιστημονικής και Τεχνικής Έρευνας (Crest),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Θεσπίζεται ειδικό πρόγραμμα έρευνας και τεχνολογικής ανάπτυξης στον τομέα των επιστημών και τεχνολογιών της θάλασσας για τη χρονική περίοδο από (ημερομηνία έγκρισης του παρόντος προγράμματος) έως 31 Δεκεμβρίου 1998, το οποίο ορίζεται στο παράρτημα Ι.Άρθρο 21. Το ποσό που κρίνεται αναγκαίο για την εκτέλεση του προγράμματος ανέρχεται σε 228 εκατ. Ecu, συμπεριλαμβανομένου ποσοστού 6,7 % για τις δαπάνες προσωπικού και διοικητικής λειτουργίας.2. Στο παράρτημα ΙΙ παρατίθεται ενδεικτική κατανομή του ποσού αυτού.3. Το προαναφερόμενο ποσό, που κρίνεται αναγκαίο για την εκτέλεση του προγράμματος, ενδέχεται να αυξηθεί ως αποτέλεσμα της απόφασης που αναφέρεται στο άρθρο 1 παράγραφος 3 της απόφασης . . ./. . ./ΕΚ (τέταρτο πρόγραμμα-πλαίσιο) και σύμφωνα με αυτήν.4. Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή σύμφωνα με τις επιστημονικές και τεχνολογικές προτεραιότητες που έχουν καθοριστεί από το τέταρτο πρόγραμμα-πλαίσιο.Άρθρο 3Ο τρόπος εκτέλεσης του παρόντος προγράμματος, πλην των αναφερομένων στο άρθρο 5, προσδιορίζονται στο παράρτημα ΙΙΙ.Άρθρο 41. Η Επιτροπή, επικουρούμενη καταλλήλως από ανεξάρτητους εξωτερικούς εμπειρογνώμονες, εξετάζει διαρκώς και κατά τρόπο συστηματικό την πρόοδο εφαρμογής του παρόντος προγράμματος σε σχέση με τους στόχους που αναφέρονται στο παράρτημα Ι. Εκτιμά συγκεκριμένα κατά πόσον οι στόχοι, οι προτεραιότητες και τα χρηματοδοτικά μέσα ακολουθούν πάντοτε την εξέλιξη της κατάστασης. Με βάση τα αποτελέσματα αυτής της εξέτασης, υποβάλλει ενδεχομένως προτάσεις για την προσαρμογή ή τη συμπλήρωση αυτού του προγράμματος.2. Ως συμβολή στη γενική αξιολόγηση των κοινοτικών δραστηριοτήτων που προβλέπονται στο άρθρο 4 παράγραφος 2 της απόφασης για τη θέσπιση του τετάρτου προγράμματος-πλαισίου, η Επιτροπή αναθέτει, σε εύθετο χρόνο, σε ανεξάρτητους εμπειρογνώμονες να αξιολογήσουν τις δραστηριότητες που θα αναληφθούν στους τομείς τους οποίους καλύπτει άμεσα το παρόν πρόγραμμα, καθώς και τη διαχείρισή τους κατά την πενταετία που έχει προηγηθεί της αξιολόγησης αυτής.3. Μετά τη λήξη του παρόντος προγράμματος, η Επιτροπή αναθέτει σε ανεξάρτητους εμπειρογνώμονες την τελική αξιολόγηση των αποτελεσμάτων του σε σχέση με τους στόχους που καθορίζονται στο παράρτημα ΙΙΙ του τετάρτου προγράμματος-πλαισίου και στο παράρτημα Ι της παρούσας απόφασης. Η έκθεση τελικής αξιολόγησης διαβιβάζεται στο Συμβούλιο, στο Ευρωπαϊκό Κοινοβούλιο και την Οικονομική και Κοινωνική Επιτροπή.Άρθρο 51. Η Επιτροπή καταρτίζει πρόγραμμα εργασιών σύμφωνα με τους στόχους που αναφέρονται στο παράρτημα Ι και το αναπροσαρμόζει κατά περίπτωση. Στο εν λόγω πρόγραμμα καθορίζονται λεπτομερώς οι επιστημονικοί και τεχνολογικοί στόχοι και προσδιορίζονται τα στάδια εφαρμογής του ειδικού προγράμματος, καθώς και η προβλεπόμενη χρηματοδότηση για κάθε μέσο εκτέλεσης.Το πρόγραμμα εργασιών είναι επίσης δυνατόν να προβλέπει τη συμμετοχή σε ορισμένες δραστηριότητες προερχόμενες από το πλαίσιο Eureka.2. Η Επιτροπή καταρτίζει προκηρύξεις για την υποβολή προτάσεων έργων με βάση το πρόγραμμα εργασιών.Άρθρο 61. Υπεύθυνη για την εκτέλεση του προγράμματος είναι η Επιτροπή.2. Στις περιπτώσεις που προβλέπονται στο άρθρο 7 παράγραφος 1, η Επιτροπή επικουρείται από επιτροπή συμβουλευτικού χαρακτήρα απαρτιζόμενη από αντιπροσώπους των κρατών μελών, στην οποία προεδρεύει ο αντιπρόσωπος της Επιτροπής.3. Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή εκδίδει τη γνώμη της επί του σχεδίου εντός προθεσμίας την οποία μπορεί να ορίσει ο πρόεδρος ανάλογα με το επείγον του θέματος, θέτοντάς το, ενδεχομένως, σε ψηφοφορία.4. Η γνώμη γράφεται στα πρακτικά 7 επίσης, κάθε κράτος μέλος έχει δικαίωμα να ζητήσει να γραφεί η θέση του στα πρακτικά.5. Η Επιτροπή λαμβάνει υπόψη της κατά το μέγιστο δυνατόν τη γνώμη της επιτροπής, την ενημερώνει δε για τον τρόπο με τον οποίο την έλαβε υπόψη της.Άρθρο 71. Η διαδικασία που προβλέπεται στο άρθρο 6 παράγραφος 2 εφαρμόζεται:- στην κατάρτιση και ενημέρωση του προγράμματος εργασίας που αναφέρεται στο άρθρο 5 παράγραφος 1,- στην αξιολόγηση των έργων Ε & ΤΑ που προτείνονται να χρηματοδοτηθούν από την Κοινότητα, καθώς και στην εκτίμηση του ποσού αυτής της χρηματοδοτικής συνεισφοράς ανά έργο όταν είναι μεγαλύτερο των 0,35 εκατ. Ecu,- στα μέτρα που λαμβάνονται για την αξιολόγηση του προγράμματος,- σε κάθε αναπροσαρμογή της ενδεικτικής κατανομής του ποσού που παρατίθεται στο παράρτημα ΙΙ, η οποία δεν έχει αποφασισθεί από άποψη προϋπολογισμού.2. Σε κάθε συνεδρίαση της επιτροπής, η Επιτροπή την ενημερώνει σχετικά με την εξέλιξη εφαρμογής του συνόλου του προγράμματος.Άρθρο 8Η Επιτροπή εξουσιοδοτείται να αρχίσει διαπραγματεύσεις, κατά την έννοια του άρθρου 228 παράγραφος 1, προκειμένου να συνάψει διεθνείς συμφωνίες συνεργασίας με τρίτες ευρωπαϊκές χώρες με σκοπό να συνδεθούν με το σύνολο ή μέρος του προγράμματος.Άρθρο 9Η παρούσα απόφαση απευθύνεται στα κράτη μέλη.(1) COM(93) 700 τελικό.ΠΑΡΑΡΤΗΜΑ Ι ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΠΕΡΙΕΧΟΜΕΝΟ Εισαγωγή Το ειδικό πρόγραμμα Ε & ΤΑ για τις επιστήμες και τις τεχνολογίες της θάλασσας (MAST III) αντικατοπτρίζει απόλυτα τις κατευθύνσεις, του τετάρτου προγράμματος-πλαισίου, του οποίου εφαρμόζει τα κριτήρια επιλογής και διασαφηνίζει τους επιστημονικούς και τεχνολογικούς στόχους.Το κεφάλαιο 3 (εισαγωγή και παράγραφοι Α και Β) του παραρτήματος ΙΙΙ, πρώτη δράση του εν λόγω προγράμματος-πλαισίου αποτελεί αναπόσπαστο μέρος του παρόντος προγράμματος.Το πρόγραμμα MAST III παρατείνει, εμβαθύνει και αναπροσανατολίζει τις δραστηριότητες που είχαν αναληφθεί στο πλαίσιο των δύο πρώτων προγραμμάτων MAST: την πειραματική φάση της περιόδου 1989-1992 και το πρόγραμμα MAST II της περιόδου 1991-1994. Αντιπροσωπεύει για τη συγκεκριμένη περίοδο στοιχείο μιας πιο μακροπρόθεσμης στρατηγικής, η οποία θα επιτρέψει στην Ευρώπη να προσφέρει όλη τη συμβολή της στη γνώση και τη διαχείριση των ωκεανών.Το πρόγραμμα περιλαμβάνει 4 τομείς δραστηριότητας, ήτοι 1) τις επιστήμες της θάλασσας: παρά το γεγονός ότι εν γένει ο τομέας αυτός αφορά όλες τις θάλασσες που περιβρέχουν τον ΕΟΧ (συμπεριλαμβανομένης της Αρκτικής Θάλασσας), η έμφαση δίδεται σε μια πολυκλαδική προσέγγιση των ιδιαίτερων προβλημάτων κάθε περιφερειακής θάλασσας και ορισμένων θαλασσών όπου επικρατούν ακραίες συνθήκες 7 2) τη στρατηγική έρευνα στη θάλασσα, η οποία εφαρμόζεται ειδικά στις παράκτιες ζώνες, καθώς και στις κοινωνικοοικονομικές επιπτώσεις και τους ενδεχόμενους κινδύνους 7 3) τις τεχνολογίες της θάλασσας 7 4) τις πρωτοβουλίες στήριξης.Το πρόγραμμα θέτει σε εφαρμογή διάφορες διατάξεις του εγγράφου εργασίας της Επιτροπής [COM(93) 459] και του Λευκού Βιβλίου «Ανάπτυξη, ανταγωνιστικότητα και απασχόληση» [COM(93) 700]:1. Προσεγγίζει με ιδιαίτερο τρόπο πολλά πρωτεύοντα προβλήματα που τίθενται στην Ευρώπη, όπως οι πλανητικές αλλαγές και η προστασία των παράκτιων ζωνών. Η στενή σύνδεση με τις αντίστοιχες δραστηριότητες του προγράμματος για το περιβάλλον και το κλίμα και εκείνες του ΚΚΕρ θα επιτρέψει να εξασφαλισθεί η αναγκαία συνέργεια και να δοθεί η απαραίτητη προσοχή στις αλληλεπιδράσεις μεταξύ των μεγάλων διαμερισμάτων της βιοσφαίρας (γη, αέρας, θάλασσα).2. Από πλευράς τεχνολογιών της θάλασσας, προσδίδει σημαντική θέση στις έρευνες για τις τεχνολογίες γενικής φύσεως και λαμβάνει υπόψη την προοδευτική εμφάνιση νέων αναγκών, των οποίων η εκμετάλλευση θα μπορούσε να συντελέσει στην οικονομική ανάκαμψη της Ευρώπης, ιδίως στον τομέα της παρατήρησης και της επιτήρησης των ωκεανών και των παραλίων υδάτων. Θα επιδιωχθεί αυξημένη συνέργεια με το Eureka, και ιδίως με το ευρύτερο έργο Euromar.3. Με τις δραστηριότητες συντονισμού και με τις πρωτοβουλίες στήριξής του, το πρόγραμμα θα συντελέσει στην ενίσχυση της ταυτότητας και της συνοχής της ευρωπαϊκής επιστημονικής κοινότητας, στη διευκόλυνση ενσωμάτωσης των εθνικών δραστηριοτήτων σε εκείνες που αναλαμβάνονται σε επίπεδο Ένωσης και στην προώθηση της συντονισμένης διαχείρισης των αναγκαίων στην έρευνα υποδομών.Η εφαρμογή του παρόντος προγράμματος θα συνδεθεί στενά, συναρτήσει των αναγκών, με την εφαρμογή άλλων δράσεων προβλεπόμενων από το πρόγραμμα-πλαίσιο: τα προγράμματα και τις δραστηριότητες που αναφέρονται στο σημείο 1 ανωτέρω, αλλά επίσης και τα προγράμματα για τη γεωργία και την αλιεία, τη βιοτεχνολογία, τις μη πυρηνικές ενέργειες, τις μετρήσεις και τις δοκιμές, τη στοχοθετημένη κοινωνικοοικονομική έρευνα, τις βιομηχανικές τεχνολογίες και υλικά, τις τεχνολογίες των πληροφοριών, την τηλεματική και τις μεταφορές.ΓΕΝΙΚΟΣ ΣΤΟΧΟΣ Προαγωγή των επιστημονικών γνώσεων και των τεχνολογικών εξελίξεων που απαιτούνται για να κατανοηθεί η λειτουργία των θαλασσίων συστημάτων σε κλίμακα λεκανών, με σκοπό να προετοιμασθεί η βιώσιμη εκμετάλλευση των ωκεανών και να προσδιορισθεί ο ρόλος τους στις πλανητικές μεταβολές.Ερευνητικό πεδίο Ι: Επιστήμες της θάλασσας ΣτόχοςΜελέτη των θεμελιωδών διεργασιών που καθορίζουν τη δυναμική των συστημάτων στα πελάγη και τους ωκεανούς που περιβρέχουν την Ευρώπη, με σκοπό να κατανοηθεί καλύτερα το θαλάσσιο περιβάλλον και να βελτιωθεί η ικανότητα του ανθρώπου να προβλέπει τις αλλαγές.1) Έρευνα των θαλασσίων συστημάτωνΣτόχοςΜελέτη των φυσικών, χημικών, βιολογικών και γεωλογικών διεργασιών, καθώς και των αλληλεπιδράσεών τους σε κλίμακα λεκανών. Η έμφαση θα δοθεί στα επιστημονικά προβλήματα που τίθενται στην Ευρώπη.Ερευνητικό έργο1. Κυκλοφορία και εναλλαγή των υδάτινων μαζών: σχηματισμός και ροή των, επιφανειακών ή μη, υδάτινων μαζών, στην αιγιαλίτιδα ζώνη και στις βαθιές ανατολικές λεκάνες του Βορείου Ατλαντικού, στις κλειστές θάλασσές του στο Βορρά και στη Μεσόγειο 7 μεταβολές των φυσικών, γεωχημικών και βιολογικών ιδιοτήτων αυτών των υδάτινων μαζών κατά τη ροή και ανάμιξή τους.2. Πελαγικά και βενθικά οικοσυστήματα των κλειστών θαλασσών και των ωκεάνιων λεκανών: δομή και λειτουργία των βιοκοινοτήτων τους 7 κύκλοι της ενέργειας και των στοιχείων διαμέσου των τροφικών αλυσίδων 7 βιοποικιλότητα, συναρτήσει των βιοτικών και αβιοτικών παραγόντων.3. Βιογεωχημικές διεργασίες και ροές στο σημείο επαφής αέρα/θάλασσας: σύνδεση μεταξύ διεργασιών στο νερό και διεργασιών στην ατμόσφαιρα, ποσοτικός προσδιορισμός των ροών οργανικής ύλης, θρεπτικών ουσιών, αερίων και μετάλλων ενεχόμενων στις εναλλαγές αέρα/θάλασσας.4. Ροή θερμότητας και οργανικής και ανόργανης ύλης στο σημείο επαφής νερού/ιζήματος: επίδραση στη δυναμική των ωκεανών, το ενεργειακό ισοζύγιο, τη διαγένεση των ιζημάτων, τα βενθικά και πελαγικά οικοσυστήματα.5. Διεργασίες ιζηματογένεσης στη θαλάσσια άβυσσο και στο υφαλοπρανές: μεταφορά και εναπόθεση σε διάφορες χρονικές κλίμακες.2) Θαλάσσια περιβάλλοντα υπό ακραίες συνθήκεςΣτόχοςΚατανόηση της λειτουργίας των οικοσυστημάτων στα θαλάσσια περιβάλλοντα όπου επικρατούν ακραίες συνθήκες και προσδιορισμός του ρόλου τους στο πλανητικό περιβάλλον, με μελέτη ταυτόχρονα των χαρακτηριστικών διεργασιών (φυσικών, χημικών, βιολογικών και γεωλογικών) των περιβαλλόντων αυτών.Ερευνητικό έργο1. Οι μεγάλες θαλάσσιες άβυσσοι στο Βόρειο Ατλαντικό και τη Μεσόγειο:Διεπιστημονικές μελέτες με βάση τη στήλη ύδατος, εκεί όπου συναντάται το νερό με το θαλάσσιο βυθό και κάτω από το σημείο αυτό: ποσοτική έκφραση και μακροχρόνιες μελέτες σχετικά με τη χωρική και χρονική διακύμανση των βιολογικών, χημικών και βιογεωχημικών διεργασιών και ροών (συμπεριλαμβανομένης της υδροθερμίας) 7 γεωλογικές και γεωφυσικές διεργασίες στα ενεργά σύνορα των τεκτονικών πλακών.2. Οι καλυπτόμενες από πάγο θάλασσες του βορείου ημισφαιρίου:Φυσική δυναμική του πάγου των θαλασσών 7 σχηματισμός βαθέων υδάτων 7 αρκτικά ρεύματα μεγάλης κλίμακας, δίνες και διεργασίες στην αρκτική υφαλοκρηπίδα 7 βιολογική δυναμική των συστημάτων όπου ενέχεται ο θαλάσσιος πάγος, ο ρόλος τους στις αρκτικές τροφικές αλυσίδες, στρατηγικές του κύκλου ζωής των θαλάσσιων οργανισμών στις πολικές θάλασσες 7 βιογεωχημικές διεργασίες κάθετης μεταφοράς, επιπτώσεις των διακυμάνσεων της έκτασης του παγετώνα στις βενθικές κοινότητες 7 ιζηματογένεση στις περιοχές που καλύπτονται από πάγο, γεωλογική καταγραφή των μακροπρόθεσμων διακυμάνσεων των παγωμένων εκτάσεων.3. Η ζώνη κυματωγής και παφλασμού:Μελέτη των υπο- και διαπαλιρροιακών οικοσυστημάτων στις σχέσεις τους με τους κυρίαρχους φυσικούς παράγοντες: μορφολογικές, φυσιολογικές και οντογενετικές προσαρμογές των οργανισμών 7 αλληλεπιδράσεις των βιολογικών παραγόντων και των φυσικών/χημικών/ιζηματολογικών παραγόντων που υπεισέρχονται στο σχηματισμό, τη σταθεροποίηση και τις μεταβολές της ακτογραμμής.3) Έρευνα στις περιφερειακές θάλασσεςΣτόχοςΠραγματοποίηση σε μεγάλη κλίμακα και με κοινό στόχο διεπιστημονικών μελετών των διεργασιών, με σκοπό να κατανοηθεί η λειτουργία των εσωτερικών ευρωπαϊκών θαλασσών ή συγκεκριμένων περιοχών ανατολικά του Βορείου Ατλαντικού.Ερευνητικό έργο1. Μεσόγειος θάλασσα:Έρευνες των φυσικών, γεωχημικών και βιολογικών διεργασιών που προσδιορίζουν τη γενική εξέλιξη του μεσογειακού οικοσυστήματος 7 εναλλαγές μεταξύ εξωτερικού περιθωρίου της υφαλοκρηπίδας και της ανοικτής θάλασσας, καθώς και διαμέσου των διόδων και στενών 7 συμβολές των διαφόρων πηγών (ατμόσφαιρα, ποταμοί και φαινόμενα upwellings) οργανικής και ανόργανης ύλης, μεταφορά στη στήλη ύδατος, καταγραφές ιζημάτων 7 μεταβολές των βιογεωχημικών ισορροπιών από ανθρωπογενείς επιδράσεις 7 επίδραση του φυσικοχημικού περιβάλλοντος στις βιολογικές και μικροβιολογικές διεργασίες.2. Βαλτική θάλασσα:Ποσοτικός προσδιορισμός της σύγχρονης ροής ύλης και ενέργειας, με σκοπό να κατανοηθεί καλύτερα η επίπτωση των πλανητικών μεταβολών στη Βαλτική θάλασσα 7 αξιολόγηση των παρελθουσών και σύγχρονων φυσικών και ανθρωπογενών μεταβολών του οικοσυστήματος της Βαλτικής, με σκοπό να ανευρεθεί ισόρροπος και βιώσιμος τρόπος εκμετάλλευσης για όλο το σύστημα 7 εφαρμογή στρατηγικών και εργαλείων για μια ολοκληρωμένη διαχείριση (επιστημονική, τεχνική και κοινωνικοοικονομική) της παράκτιας ζώνης. Οι έρευνες αυτές θα πραγματοποιηθούν σε στενή συνεργασία με το πρόγραμμα «Περιβάλλον και κλίμα».3. Η περιοχή Καναρίων Νήσων-Αζορών και η θάλασσα του Αλμποράν:Ανάλυση και προσομοίωση των εναλλαγών ενέργειας, ύδατος, αιωρούμενων υλών, διαλυμένων ουσιών και οργανισμών, μεταξύ του Βορείου Ατλαντικού και της Μεσογείου 7 οι έρευνες στο στενό του Γιβραλτάρ και τις παρακείμενες θάλασσες θα επικεντρωθούν στην ανάλυση και την προσομοίωση των ροών, με τις κλιματικές, γεωχημικές και βιολογικές συνέπειές τους.4. Το εξωτερικό περιθώριο της υφαλοκρηπίδας του Βορειοανατολικού Ατλαντικού:Προσδιορισμός των κύριων διεργασιών που διέπουν τις ροές ύδατος και σωματιδίων στο εξωτερικό περιθώριο της υφαλοκρηπίδας σε διάφορες γεωμορφολογικές διαμορφώσεις 7 μελέτη των υδατίνων μαζών, των ρευμάτων, της παραγωγικότητας, των βιοαερίων, της ιζηματογένεσης και της μεταφοράς ιζημάτων 7 προσδιορισμός της αντιστοιχίας των διεργασιών στη γενική κλιματική αλλαγή και στην άνοδο της στάθμης των θαλασσών και αντιστρόφως.Ερευνητικό πεδίο ΙΙ: Στρατηγική θαλάσσια έρευνα ΣτόχοςΜελέτη της δυναμικής των συστημάτων με προοπτικής εφαρμογής στη διαχείριση του δεδομένου θαλασσίου περιβάλλοντος εκλαμβανόμενου ως πόρου. Η επίπτωση των κοινωνικοοικονομικών παραγόντων στο θαλάσσιο περιβάλλον θα αποτελέσει το αντικείμενο συντονισμένης προσέγγισης με το πρόγραμμα «Περιβάλλον και κλίμα».1) Έρευνα στην αιγιαλίτιδα ζώνη και την υφαλοκρηπίδαΣτόχοςΚατανόηση των σύνθετων αλληλεπιδράσεων των φυσικών, βιολογικών και χημικών διεργασιών στα ύδατα της υφαλοκρηπίδας και στο παράκτιο περιβάλλον 7 ενίσχυση της ικανότητας του ανθρώπου να προβλέπει μεσοπρόθεσμα και μακροπρόθεσμα την εξέλιξη των παράκτιων περιοχών έτσι ώστε να επιτραπεί η βιώσιμη χρήση της υφαλοκρηπίδας και του παράκτιου χώρου.Ερευνητικό έργο1. Παράκτιες φυσικές διεργασίες και παράκτια μορφοδυναμική:Οι διεργασίες και οι αλληλεπιδράσεις τους στην υφαλοκρηπίδα και στην παράκτια ζώνη, πιο συγκεκριμένα σε σχέση με τη μεταφορά ιζημάτων (συμπαγών και μη) και τη μορφοδυναμική. Δυναμική των εκβολών ποταμών, των διαπαλιρροιακών περιοχών και των αλμυρών βάλτων, ως χώρων προστασίας των ακτών. Τελειοποίηση ολοκληρωμένων μοντέλων για τη μεσοπρόθεσμη και μακροπρόθεσμη πρόβλεψη της εξέλιξης των ακτών 7 εφαρμογή εμπειριών μεγάλης κλίμακας για την κατάρτιση και την αξιολόγηση των μοντέλων.2. Δομή και δυναμική των οικοσυστημάτων στην υφαλοκρηπίδα και την αιγιαλίτιδα ζώνη:Αλληλεπιδράσεις μεταξύ υφαλοκρηπίδας και των διαφόρων διαμερισμάτων της παράκτιας ζώνης (νηριτική ζώνη, εκβολές ποταμών, διαπαλλοιριακή ζώνη, λιμνοθάλασσες και υφάλμυρα έλη) 7 σχετική σημασία των αυτοχθόνων και των αλλοχθόνων πηγών ύλης σε διάφορους τύπους οικοσυστημάτων κοντά στις ακτές 7 προέλευση, μετασχηματισμός και κατάληξη της οργανικής ύλης στην αιγιαλίτιδα ζώνη 7 ρόλος των παράκτιων βιογεωχημικών κύκλων στην πλανητική αλλαγή 7 κατάρτιση ολοκληρωμένων μοντέλων των διεργασιών, κατάλληλων να παράσχουν εργαλεία για τη διαχείριση των πόρων της υφαλοκρηπίδας (οι έρευνες που περιγράφονται στην παράγραφο αυτή θα συντονισθούν με τις δραστηριότητες του προγράμματος IGBP/LOICZ και με εκείνες του προγράμματος «Περιβάλλον και κλίμα».3. Εφηρμοσμένη μεθοδολογία στην επιτήρηση, επίβλεψη και διαχείριση της υφαλοκρηπίδας και της αιγιαλίτιδας ζώνης:Μέθοδοι που επιτρέπουν την εφαρμογή συστημάτων για την πρόβλεψη και την επιτήρηση των φυσικών και άλλων ιδιοτήτων του θαλασσίου ύδατος 7 μέθοδοι που επιτρέπουν την ολοκλήρωση επιμέρους συστημάτων, την αξιολόγηση των ροών πληροφοριών και την αξιολόγηση εναλλακτικών επιλογών για τη διαχείριση.4. Δομή και δυναμική των συστημάτων της αιγιαλίτιδας ζώνης:Αλληλεπιδράσεις μεταξύ υφαλοκρηπίδας, νηριτικών περιοχών, εκβολών ποταμών, διαπαλλοιριακών περιοχών, λιμνοθαλασσών και υφάλμυρων ελών. Η έρευνα αυτή θα διεξαχθεί σε στενή συνεργασία με το πρόγραμμα «Περιβάλλον και κλίμα».2) Τεχνικές εφαρμογές στις παράκτιες περιοχέςΣτόχοςΣύσταση επιστημονικών και τεχνικών βάσεων νέων αρχών σχεδιασμού στις τεχνικές κατασκευές προστασίας των παραλίων από τη θάλασσα, και προετοιμασία κατά τον τρόπο αυτό της διαμόρφωσης κανόνων εφαρμοστέων από τα αντίστοιχα επαγγέλματα.Ερευνητικό έργο1. Σχεδιασμός των τεχνητών παράκτιων κατασκευών και συντήρηση των φυσικών συγκροτημάτων:Υδροδυναμικές διεργασίες, και ιδίως οι τρισδιάστατες, που επηρεάζουν τη δυναμική συμπεριφορά και σταθερότητα των παράκτιων κατασκευών, και ψηφιακά μοντέλα προσομοίωσης. Μορφολογικές αλλαγές στον περίγυρο των κατασκευών.2. Τελειοποίηση νέων τεχνικών στο χώρο και αυξημένη χρήση της δορυφορικής απεικόνισης για την ανίχνευση, επιτήρηση και ανάλυση των παράκτιων διεργασιών (έρευνες που πρέπει να συντονισθούν με το πρόγραμμα «Περιβάλλον και κλίμα»).3) Αξιολόγηση ενδεχόμενων κινδύνων και επιπτώσεωνΣτόχοςΠροσδιορισμός, εκτίμηση και πρόβλεψη των ενδεχόμενων κινδύνων και των αρνητικών επιπτώσεων που μπορούν να επηρεάσουν το θαλάσσιο περιβάλλον με: α) τη χρήση διαθέσιμων ή μελλοντικών τεχνολογιών της θάλασσας, την εφαρμογή τεχνικών και μέσων για την έρευνα και την επιτήρηση, β) εφαρμογή μεθόδων χρήσης και διαχείρισης του ωκεάνιου χώρου. Εξαιρούνται οι ενδεχόμενοι κίνδυνοι και οι επιπτώσεις που απορρέουν από εμπορικές δραστηριότητες όπως η αλιεία, η εκμετάλλευση των υδρογονανθράκων ή μεταλλευμάτων και οι μεταφορές.Ερευνητικό έργο1. Ενδεχόμενοι κίνδυνοι και επιπτώσεις που συνδέονται με την εγκατάσταση παράκτιων κατασκευών, καθώς και με τη χρήση και τη διαχείριση της αιγιαλίτιδας ζώνης.2. Ενδεχόμενοι κίνδυνοι και συνέπειες που συνδέονται με τη χρήση και τη διαχείριση του θαλάσσιου βυθού.3. Ενδεχόμενοι κίνδυνοι και επιπτώσεις που σχετίζονται με την εκμετάλλευση των παράκτιων πόρων.4. Ενδεχόμενοι κίνδυνοι και επιπτώσεις στη θαλάσσια ζωή που συνδέονται με την εφαρμογή διαθέσιμων ή μελλοντικών τεχνολογιών παρατήρησης των ωκεανών.5. Ενδεχόμενοι κίνδυνοι και επιπτώσεις που συνδέονται με τη χρήση «οχληρών» μεθόδων έρευνας στο θαλάσσιο χώρο.6. Κοινωνικοοικονομικός αντίκτυπος των ενδεχόμενων κινδύνων και συνεπειών που αναφέρονται στο σημεία από 1 έως 5 ανωτέρω.Ερευνητικό πεδίο ΙΙΙ: Τεχνολογίες της θάλασσας ΣτόχοςΠροώθηση της έρευνας στις γενικής φύσεως τεχνολογίες και στα προηγμένα συστήματα (εξέδρες και τεχνητές διατάξεις), με σκοπό την ανεύρεση βελτιωμένων ή νέων μέσων για την παρατήρηση, επιτήρηση και διαχείριση του θαλασσίου περιβάλλοντος, καθώς και για την εκμετάλλευση των θαλάσσιων πόρων. Θα δοθεί ιδιαίτερη προσοχή στην προαγωγή της ανταγωνιστικότητας της ευρωπαϊκής βιομηχανίας και θα ληφθεί μέριμνα, μέσω των ερευνών αυτών, στην προστασία του περιβάλλοντος.1) Γενικής φύσεως τεχνολογίεςΣτόχοςΠαροχή των γενικής φύσεως τεχνολογιών του μέλλοντος στην κοινότητα των ερευνητών και άλλων χρηστών του θαλασσίου περιβάλλοντος με τη δημιουργία νέων τεχνολογιών, τη βελτίωση των υπαρχουσών τεχνολογιών ή με την προσαρμογή στο θαλάσσιο περιβάλλον τεχνολογιών που χρησιμοποιούνται σε άλλους κλάδους.Ερευνητικό έργο1. Μη οχληρές τεχνολογίες:Έρευνα στις μη οχληρές τεχνολογίες για τις ωκεανογραφικές παρατηρήσεις (βιολογικές κοινότητες, τρισδιάστατη δομή των ωκεανών), συμπεριλαμβανομένης της κατάρτισης μοντέλων και της ανάλυσης ηχητικών σημάτων.2. Υποθαλάσσιες επικοινωνίες και προσανατολισμός:Τελειοποίηση συστημάτων υψηλής ακριβείας για τον καθορισμό του στίγματος, την πλοήγηση και την επικοινωνία, με σκοπό την έρευνα, επιτήρηση και αναγνώριση σε μεγάλη κλίμακα. Η τελειοποίηση θα περιοριστεί στα συστήματα που σχεδιάζονται για οριζόντιες αποστάσεις πολύ ανώτερες του βάθους των υδάτων.3. Υποθαλάσσια θεώρηση:Τελειοποίηση προηγμένων συστημάτων απεικόνισης και θεώρησης για τη χημική, βιολογική, γεωλογική και γεωφυσική έρευνα.4. Εκμετάλλευση των θαλάσσιων βιολογικών πόρων, εξαιρέσει της αλιείας και της υδατοκαλλιέργειας:Ανάπτυξη τεχνικών για τον εντοπισμό και την καλλιέργεια θαλάσσιων οργανισμών, ικανών να παράγουν βιοενεργούς ουσίες 7 παραλαβή, καθαρισμός, χαρακτηρισμός σύνταξης και ανάλυση των βιοενεργών συστατικών 7 αξιολόγηση του δυναμικού των ουσιών αυτών στη βασική οικολογική έρευνα, την τεχνολογία των θαλασσών, τις τεχνολογίες τροφίμων και την ιατρική.2) Προηγμένα συστήματαΣτόχοςΣχεδιασμός και τελειοποίηση των προηγμένων συστημάτων και υποσυστημάτων για τη μέτρηση των ωκεανογραφικών παραμέτρων και των χαρακτηριστικών του θαλάσσιου βυθού, την πραγματοποίηση δειγματοληψιών και την εφαρμογή τεχνολογιών χρησιμοποιούμενων για τη στήριξη των δραστηριοτήτων εξερεύνησης, επιτήρησης και εκμετάλλευσης του θαλασσίου περιβάλλοντος. Η χρήση αυτών των προηγμένων συστημάτων αναμένεται να επιτρέψει την παρακολούθηση των εποχιακών και μακροχρόνιων μεταβολών στο συγκεκριμένο χώρο σε περιφερειακή και πλανητική κλίμακα.Ερευνητικό έργο1. Μη επανδρωμένες εξέδρες για τη βαθιά θάλασσα και την Αρκτική: Τελειοποίηση διατάξεων και υποσυστημάτων με σκοπό να χρησιμοποιηθούν στις μη επανδρωμένες εξέδρες, στη βαθιά θάλασσα και στην Αρκτική: τηλεκατευθυνόμενα οχήματα και αυτόνομα οχήματα, βενθικές συσκευές μέτρησης, βενθικά εργαστήρια, σημαντήρες 7 αυτό το σημείο του προγράμματος περιλαμβάνει έρευνες στα προηγμένα υλικά, τις ενεργειακές πηγές, τα ωστικά συστήματα, καθώς και έρευνες στα συστήματα διαχείρισης των αποστολών και των συστημάτων συντήρησης επί των ωκεανογραφικών σκαφών.2. Εξοπλισμός μέτρησης και δειγματοληψίας:Τελειοποίηση αισθητήρων, οργάνων μέτρησης και εργαλείων δειγματοληψίας για παρατεταμένη χρήση σε αντίξοα θαλάσσια περιβάλλοντα, τόσο στη στήλη ύδατος όσο και στο θαλάσσιο βυθό. Θα ληφθούν υπόψη οι ανάγκες σε όργανα του μελλοντικού GOOS (1) και άλλων μεγάλων διεθνών προγραμμάτων, καθώς επίσης και οι ανάγκες στήριξης των δραστηριοτήτων εξερεύνησης ή εκμετάλλευσης της θαλάσσιας αβύσσου. Ακόμη, θα καταβληθούν προσπάθειες να προσαρμοστούν στο θαλάσσιο περιβάλλον αισθητήρες που χρησιμοποιούνται σε άλλα πεδία.3. Βιοαισθητήρες:Έρευνες στους βιοαισθητήρες για τη χρήση τους στα θαλάσσια ή υφάλμυρα ύδατα που επιτρέπουν ιδίως την ανίχνευση φυσικών και τεχνητών οργανικών ενώσεων και την παρακολούθηση των διεργασιών αποικοδόμησής τους.Ερευνητικό πεδίο IV: Πρωτοβουλίες στήριξης ΣτόχοςΒελτίωση του συντονισμού, της συνεργασίας και της ανταλλαγής πληροφοριών μεταξύ ευρωπαίων ερευνητών 7 συμβολή στην καλή λειτουργία των εθνικών και διεθνών προγραμμάτων με προώθηση της ορθολογικής χρήσης των υποδομών έρευνας, καθώς και της μεταφοράς εμπειρογνωμοσύνης και γνώσεων.Θέματα δραστηριότητας1. Προηγμένη επιμόρφωση (υποτροφίες, μαθήματα).2. Πρότυπα επιμόρφωσης και εργασίας σε ορισμένους ειδικευμένους τομείς της θαλάσσιας έρευνας: επιστημονική κατάδυση, τεχνικοί.3. Συντονισμός της κατάρτισης μοντέλων, ανταλλαγή και έλεγχος της ποιότητας των ωκεανογραφικών δεδομένων για την έρευνα και ορισμένες επιχειρησιακές εφαρμογές: εκκίνηση ευρωπαϊκών πρωτοβουλιών στην κατάρτιση μοντέλων των θαλασσίων συστημάτων, για την ανταλλαγή πληροφοριών και δεδομένων σχετικά με τον έλεγχο της ποιότητας. Παροχή βοήθειας στα ειδικευμένα κέντρα, τους εθνικούς οργανισμούς και τις επιχειρήσεις (ιδίως τις MME) για να συμμετάσχουν με συντονισμένο τρόπο.4. Συντονισμένη χρήση των βαρέων πειραματικών μέσων και των μεγάλων πληροφορικών μέσων σε περιφερειακή ή ευρωπαϊκή κλίμακα.5. Σχεδιασμός συστημάτων και δομικών στοιχείων για βαρέα πειραματικά και επιχειρησιακά μέσα.6. Τεχνικές βαθμονόμησης και πρότυπα για τα θαλάσσια επιστημονικά όργανα και τις μεθόδους παρατήρησης.(1) Global Ocean Observing System = Σύστημα παρακολούθησης των ωκεανών του πλανήτη.ΠΑΡΑΡΤΗΜΑ ΙΙ >ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙΙ ΤΡΟΠΟΣ ΕΚΤΕΛΕΣΗΣ ΤΟΥ ΠΡΟΓΡΑΜΜΑΤΟΣ 1. Ο τρόπος χρηματοδοτικής συνεισφοράς της Κοινότητας προβλέπεται στο παράρτημα IV της απόφασης για το τέταρτο πρόγραμμα-πλαίσιο.Οι τρόποι συμμετοχής των επιχειρήσεων, των ερευνητικών κέντρων και των πανεπιστημίων, καθώς και ο τρόπος διάδοσης των αποτελεσμάτων προσδιορίζονται στα μέτρα που προβλέπονται από το άρθρο 130 Ι. Ωστόσο, στην εφαρμογή του παρόντος προγράμματος, η συμμετοχή στο πρόγραμμα, κατά την έννοια του άρθρου 2 παράγραφος 2 της απόφασης του Συμβουλίου σχετικά με τους κανόνες συμμετοχής στα προγράμματα, περιορίζεται στους διεθνείς οργανισμούς που βρίσκονται στην Ευρώπη και στους φορείς που αναφέρονται στο άρθρο 2 παράγραφος 2 περίπτωση γ) της προαναφερθείσας απόφασης του Συμβουλίου. Κατ' εξαίρεση, για τη χρηματοδότηση των διεθνών εργαστηρίων που βρίσκονται στην Ευρώπη θα ισχύσουν οι κανόνες χρηματοδότησης των κοινοτικών οργανισμών.Στην εκτέλεση του παρόντος προγράμματος, ισχύουν οι ακόλουθες διευκρινίσεις:- Κατά κανόνα ο προτάσεις πρέπει να προβλέπουν αξιολόγηση των τυχόν κινδύνων που περικλείουν οι προτεινόμενες ερευνητικές δραστηριότητες ή η τεχνολογκή ανάπτυξη για το θαλάσσιο περιβάλλον.- Για να ενισχυθεί η αναγκαία διεθνής συνεργασία στην ωκεανογραφία και τα μεγάλα διεθνή περιβαλλοντικά προγράμματα, οι πρωτοβουλίες στήριξης και τα συνοδευτικά μέτρα, εξαιρέσει της προηγμένης κατάρτισης, είναι δυνατόν να υλοποιηθούν σε συνεργασία με τρίτες χώρες.2. Το παρόν πρόγραμμα θα υλοποιηθεί με:2.1. Χρηματοδοτική συνεισφορά της Κοινότητας σε δραστηριότητες Ε & ΤΑ, τις οποίες αναλαμβάνουν τρίτοι ή τα ινστιτούτα του ΚΚερ σε σύμπραξη με τρίτους:α) Δράσεις επιμερισμένων δαπανών που καλύπτουν τα εξής:- τα έργα Ε & ΤΑ που εκτελούνται από επιχειρήσεις, ερευνητικά κέντρα και πανεπιστήμια, συμπεριλαμβανομένων των κοινοπραξιών ολοκληρωμένων ενεργειών, που συνενώνουν τους φορείς αυτούς στη μελέτη θεμάτων κοινού ενδιαφέροντος,- την τεχνολογική παρότρυνση, με την οποία επιδιώκεται να διευκολυνθεί η συμμετοχή των MME μέσω της χορήγησης πριμ, το οποίο θα καλύπτει τη διερευνητική φάση, συμπεριλαμβανομένης και της εξεύρεσης εταίρων, μιας δράσης Ε & ΤΑ, και μέσω της συνεργατικής έρευνας. Η χορήγηση του πριμ αυτού θα πραγματοποιηθεί αφού επιλεγούν τα προσχέδια προτάσεων, τα οποία μπορούν να υποβληθούν ανά πάσα στιγμή,- την υποστήριξη της χρηματοδότησης υποδομών, ή εγκαταστάσεων που είναι απαραίτητες για την υλοποίηση μιας συντονιστικής δράσης (ενισχυμένη συντονιστική δραστηριότητα).β) Συντονισμένες δράσεις, οι οποίες έχουν ως αντικείμενο να συνδυάσουν ιδίως υπό μορφή συντονιστικών δικτύων, τα έργα Ε & ΤΑ που χρηματοδοτούνται ήδη από δημόσιες αρχές ή ιδιωτικούς οργανισμούς. Οι δράσεις αυτές είναι επίσης δυνατόν να χρησιμεύσουν στο συντονισμό που χρειάζεται για τη λειτουργία των θεματικών δικτύων, τα οποία, μέσω έργων Ε & ΤΑ επιμερισμένων δαπανών [βλ. παράγραφο 2.1 στοιχείο α) πρώτη περίπτωση], συνενώνουν κατασκευαστές, χρήστες, πανεπιστήμια και ερευνητικά κέντρα στην επιδίωξη του ίδιου τεχνολογικού ή βιομηχανικού στόχου.γ) Ειδικά μέτρα, όπως μέτρα για την προώθηση της τυποποίησης και μέτρα για την εγκατάσταση εργαλείων γενικού προορισμού, που εξυπηρετούν τα ερευνητικά κέντρα, τα πανεπιστήμια και τις επιχειρήσεις. Η χρηματοδοτική συνεισφορά της Κοινότητας καλύπτει έως και το 100 % του κόστους των μέτρων αυτών.Για να εμπλουτισθούν οι ερευνητικές προσπάθειες στην Κοινότητα και για να αναδειχθούν στο παγκόσμιο πλαίσιο έρευνας όσον αφορά την πλανητική αλλαγή, οι δράσεις έρευνας που προτείνονται στον τομέα αυτό θα διενεργηθούν μέσω του δικτύου Enrich (1). Η δράση που θα αναληφθεί θα προσανατολισθεί έτσι ώστε οι ερευνητικές προσπάθειες να συντελέσουν στην επίτευξη των στόχων των παγκοσμίων προγραμμάτων IGBP (2), WCRP (3) και HDP (4), και ορισμένων πτυχών ανάπτυξης του GOOS (5).Το πρόγραμμα θα εκτελεσθεί σε στενή σύνδεση με τις αντίστοιχες δραστηριότητες του ΚΚΕρ και σε συνεργασία με τα ακόλουθα ερευνητικά κοινοτικά προγράμματα: Γεωργία και αλιεία, Μη πυρηνική ενέργεια, Περιβάλλον και κλίμα, Μετρήσεις και δοκιμές, Τεχνολογίες της βιομηχανίας και των υλικών, Τεχνολογίες της πληροφορίας. Θα αποκατασταθεί επίσης κατάλληλη συγεργασία με άλλους διεθνείς οργανισμούς, όπως οι COI (6), Ciem (7), Ciesm (8) καθώς και με τις αντίστοιχες του προγράμματος Eureka (Euromar) και τα ερευνητικά κέντρα του NATO (9).2.2. Προπαρασκευαστικά, συνοδευτικά μέτρα και μέτρα στήριξης, που καλύπτουν τα εξής:- μελέτες για τη στήριξη του παρόντος προγράμματος και την προπαρασκευή πιθανών μελλοντικών ενεργειών,- διασκέψεις, σεμινάρια, συνέδρια πρακτικής εργασίας ή άλλες επιστημονικές ή τεχνικές συνεδριάσεις, συμπεριλαμβανομένων των συνεδριάσεων διακλαδικού ή πολυεπιστημονικού συντονισμού,- χρήση εξωτερικής εξειδίκευσης, συμπεριλαμβανομένης της πρόσβασης σε βάσεις επιστημονικών δεδομένων,- επιστημονικές δημοσιεύσεις, όπου συμπεριλαμβάνονται η διάδοση, η προώθηση και η αξιοποίηση των αποτελεσμάτων (σε συντονισμό με τις αντίστοιχες δραστηριότητες που αναπτύσσονται στο πλαίσιο της τρίτης δράσης),- μελέτες για την εκτίμηση των κοινωνικοοικονομικών επιπτώσεων και των ενδεχόμενων τεχνολογικών κινδύνων που συνδέονται με το σύνολο των έργων του παρόντος προγράμματος,- εκπαιδευτικές δραστηριότητες σχετικές με την έρευνα που καλύπτει το πρόγραμμα,- ανεξάρτητη αξιολόγηση (συμπεριλαμβάνονται οι μελέτες) της διαχείρισης και των επιτευγμάτων των δραστηριοτήτων του προγράμματος,- συντονισμός και στήριξη υποδομών και βαρέων εξοπλισμών,- μέτρα στήριξης της λειτουργίας δικτύων ευαισθητοποίησης και παροχής βοήθειας σε αποκεντρωμένη μορφή προς όφελος των MME, σε συντονισμό με την δράση «Euromanagement-audits of RTD».Οι δραστηριότητες που συνδέονται με τη διάδοση και αξιοποίηση των αποτελεσμάτων του προγράμματος αυτού θα είναι συμπληρωματικές εκείνων που διεξάγονται στο πλαίσιο της τρίτης δράσης και θα διενεργηθούν σε στενό συντονισμό με αυτήν. Οι εταίροι των έργων Ε & ΤΑ αποτελουν προνομιούχα δίκτυα διάδοσης και αξιοποίησης των αποτελεσμάτων. Θα ενισχυθούν με δημοσιεύσεις, διασκέψεις, προαγωγή των αποτελεσμάτων, μελέτες των κοινωνικοοικονομικών δυνατοτήτων, κ.λπ. Για να εξασφαλιστεί βέλτιστη εκμετάλλευση, πρέπει εξαρχής και καθ' όλη τη διάρκεια παρακολούθησης των έργων Ε & ΤΑ να ληφθούν υπόψη οι παράγοντες που μπορούν να ευνοήσουν τη μεταγενέστερη χρήση των αποτελεσμάτων.Ο ανωτέρω τρόπος εφαρμογής για τα προπαρασκευαστικά, τα συνοδευτικά μέτρα και τα μέτρα στήριξης ισχύουν ιδίως για το πεδίο IV του προγράμματος.(1) European Network for Research in Global Change.(2) International Geosphere-Biosphere Programme.(3) World Climate Research Programme.(4) Human Dimensions of Global Environmental Change Programme.(5) Global Ocean Observing System.(6) Διακυβερνητική Ωκεανογραφική Επιτροπή της Unesco.(7) Διεθνές Συμβούλιο για την Εξερεύνηση της Θάλασσας.(8) Διεθνής Επιτροπή για την Εξερεύνηση της Μεσογείου Θαλάσσης.(9) Οργανισμός Βορειο-Ατλαντικού Συμφώνου.